Stroži standardi za emisije efikasniji u dekarbonizaciji od sistema trgovine emisijama\nPeter Vajda, ekspert za životnu sredinu u Sekretarijatu Energetske zajednice, u intervjuu za Balkan green Energy News govori o tome kako će nedavno usvojeni stroži standardi za velika ložišta uticati na energetski sektor EU, uključujući termoelektrane i sektor obnovljivih izvora energije, i zašto su takve mere efikasnije u dekarbonizaciji od sistema trgovine emisijama. On takođe objašnjava i šta uvođenje novih standarda znači za članice Energetske zajednice koje bi trebalo da počnu sa primenom propisa EU o velikim ložištima od naredne godine.\nU Evropskoj uniji su nedavno uvedeni stroži propisi za velika ložišta kako bi se smanjilo zagađenje vazduha. Kako će to uticati na energetski sektor u EU, posebno na postrojenja koja koriste ugalj? Da li je ovo zaista kraj za mnoge termoelektrane, kako tvrde aktivisti za zaštitu životne sredine?\nZaključci o najboljim dostupnim tehnikama (Best Available Techniques, BAT) za velika postrojenja za sagorevanje usvojeni su ranije ove godine u EU, čime se automatski pokreće postupak revizije dozvola u skladu sa Direktivom o industrijskim emisijama (IED), koji će za postojeća postrojenja biti okončan u roku od četiri godine.\nNova pravila pooštravaju standarde za emisije za elektrane koje koriste fosilna goriva, a operatori ovih postrojenja će morati da procene da li će za ta postrojenja biti tehnički i ekonomski izvodljivo da nastave da rade. U određenim slučajevima, ove procene mogu zaista dovesti do zaključka da se postrojenje mora zatvoriti.\nKoje korake će velika postrojenja morati da preduzmu da bi ispunila ove uslove i zadržala dozvole? Da li to znači da će starije i manje profitabilne termoelektrane morati biti zatvorene? Da li očekujete da će ovo podstaći razvoj sektora obnovljivih izvora energije?\nDozvole svih postrojenja obuhvaćenih Direktivom o industrijskim emisijama (termoelektrane kapaciteta 50 MW i više) moraće da budu preispitane i, ako je potrebno, ažurirane u svetlu novih zaključaka o BAT-u do sredine 2021. godine. Time što povećavaju investicione troškove izgradnje novih termoelektana ili modernizaciju starih, standardi za emisije indirektno su poskupeli energiju iz postrojenja na ugalj, naftu i gas, a izgradnju postrojenja za proizvodnju energije iz alternativnih izvora učinili poslovno primamljivijim.\nTakvi propisi, poput strožih IED standarda za emisije, ustvari su efikasniji u dekarbonizaciji energetskog sektora i promovisanju „zelenih investicija“ nego Sistem trgovine emisijama EU (ETS) sa sadašnjom niskom cenom emisije ugljenika.\nOsim regulatornog aspekta, odluka da li će se zatvoriti elektrana ili ne, može biti povezana sa opštima ciljevima neke zemlja u oblasti klime i dekarbonizacije.\nKoje su očekivane koristi u oblasti životne sredine, postoje li projekcije kako će to doprineti kvalitetu vazduha?\nPostoji niz studija o potencijalnim zdravstvenim i ekološkim prednostima smanjenja emisija. Smanjenje emisije sumpor-dioksida (SO2), azotnih oksida (NOx) i prašine (glavnih zagađivača iz termoelektrana na fosilna goriva) doprinosi tome da ljudi budu zdraviji i žive duže. Stoga, svaka investicija u smanjenje emisija, bilo putem tehnologija smanjenja emisije, energetske efikasnosti ili alternativnih proizvodnih kapaciteta, takođe predstavlja ulaganje u kvalitet života.\nSekretarijat Energetske zajednice je u svojoj proceni dao koeficijent povratnog ulaganja koji iznosi više od 15, što znači da se očekuje da će svaka jedinica investicije doneti više od 15 jedinica koristi. Glavni razlog za to je početni efekat – trenutno, velika većina elektrana u zemljama potpisnicama Ugovora o Energetskoj zajednici ima veoma visoke nivoe emisija.\nPoznato je da smanjenje emisija nosi troškove, a u mnogim zemljama u tranziciji, kao što su zemlje potpisnice Ugovora o Energetskoj zajednici, građani su veoma osetljivi kada je reč o troškovima, tako da je bitno da inicijative za smanjenje emisije dobiju široku podršku javnosti.\nŠta usvajanje novih standarda znači za zemlje članice Energetske zajednice, kada će one morati da primene ta pravila i standarde? Koji su planovi Sekretarijata Energetske zajednice u vezi s tim?\nZemlje članice Energetske zajednice tek treba da početkom 2018. godine počnu da primenjuju Direktivu o velikim ložištima (jednu od direktiva koje su prethodile IED-u). To znači da novi standardi EU (BAT zaključci) još nisu primenjivi u tim zemljama. Istovremeno, Evropska komisija trenutno radi na Preporuci o primeni ovih odredbi IED-a u Energetskoj zajednici, o čemu će se raspravljati na ovogodišnjem Ministarskom savetu u decembru.\nMoram naglasiti da već i primena postojećih pravila u Energetskoj zajednici koja treba da počne 1. januara 2018. godine, predstavlja izazov za članice Energetske zajednice.\nPet ugovornih strana (Bosna i Hercegovina, Kosovo*, Bivša Jugoslovenska Republika Makedonija, Srbija i Ukrajina) odlučile su da usvoje tzv. Nacionalni plan smanjenja emisije, što znači da će postrojenja biti tretirana u grupi, a ne pojedinačno.\nMinistarski savet je 2016. godine usvojio i odluku o spisku postrojenja koje mogu biti predmet ograničenog izuzeća („opt-out“). To znači da postrojenje koje je na listi, može nastaviti da radi najviše 20.000 sati posle 1. januara 2018. godine, ako operator odluči da počne sa ovim režimom tog dana. Ukoliko postrojenje dostigne 20.000 radnih sati, ono mora biti zatvoreno a u svakom slučaju mora biti zatvoreno 31. decembra 2023. godine.\nTagovi: Direktiva o industrijskim emisijama, fosilna goriva, IED, Peter Vajda, Sekretarijat Energetske zajednice, termoelektrana, ugalj\nPočetna » Intervju » Stroži standardi za emisije efikasniji u dekarbonizaciji od sistema trgovine emisijama


Organizacija društvenog aktivizma » Kraj globalizma i budućnost međunarodne trgovine\nEvropski pokret u Srbiji i EU Info centar organizuju javnu debatu „Kraj globalizma i budućnost međunarodne trgovine“. Debata iz ciklusa Evropske priče će biti održana u utorak, 28. februara 2017. godine, u prostorijama EU Info Centra sa početkom u 14 časova.\n· Bojana Todorović, Pomoćnica ministra, Ministarstvo trgovine, turizma i telekomunikacija,\n· Milica Čubrilo Filipović, sekretar Udruženja za turizam, Sektor usluga, Privredna komora Srbije (biće potvrđeno),\n· Predrag Bjelić, Ekonomski fakultet, Beogradski univerzitet,\n· Duško Lopandić, bivši ambasador Srbije pri EU.\nModeratorka: Gordana Lazarević, predsednica Ekonomsko-poslovnog foruma Evropskog pokreta u Srbiji.\nPromene i novi izazovi u međunarodnoj trgovini prete da imaju dalekosežne posledice na globalnom nivou. Protekli period su obeležili veliki događaji, kao što su otkazivanje učešća Sjedinjenih Američkih Država (SAD) u transpacifičkoj zoni slobodne trgovine (TPP), protesti i negodovanja transatlanskog trgovinskog partnerstva (TTIP) između SAD i EU i poteškoće sa ratifikacijom ugovora između EU i Kanade (CETA). Takođe, Sporazum o slobodnoj trgovini između EU i Ukrajine je odbačen na referendumu u Holandiji, što za sada nije zaustavilo primenu ovog sporazuma.\nEU se nalazi pod pritiskom sa dve strane. Prvi je bregzit: Britanija trazi prednosti slobodne trgovine sa EU – kao najbližim i najrazvijenijim tržištem visokoh tehnologija i izvorom kapitala, a s druge strane se okreće trgovinskim pregovorima sa SAD – koji treba da nadomeste gubitak EU tržišta i slobode kretanje kapitala. Drugi je da Tramp, koji ima drugačija gledišta na sisteme socijalne zaštite, međunarodnu trgovinu, migracije, a u EU vidi najvećeg konkurenta. Takođe, u ovoj godini se sa neizvesnošću očekuju rezultati izbora u Francuskoj i Nemačkoj koje treba da zajedničkim snagama preuzmu kormilo EU.\nKakva je pozicija i prespektiva srpske privrede u takvom okruženju pitanje je na koje će se tražiti odgovor tokom debate.


Republika Poezija: Svetski dan(i) poezije 2016 – Ključaonica\nRepublika Poezija: Svetski dan(i) poezije 2016\nPosted by ključaonica on March 21, 2016 March 21, 2016\nPraznik poezije obeležava se danas širom sveta, a Beograd će ga proslaviti otvaranjem 16. izdanja festivala „Svetski dan(i) poezije“, koji se održava 21, 22. i 23. marta.\nOvogodišnje izdanje festivala, u organizaciji Kulturnog centra Beograda, bavi se odnosom savremene poezije i društvenog konteksta, kao i mogućnostima kreativnog udruživanja pesnika/pesnikinja, vizuelnih, filmskih i pozorišnih stvaralaca.\nFestival u Beograd dovodi i neka od najznačajijih imena američke, italijanske i nemačke književne scene: Džeroma Rotenberga, Mariju Graciju Kalandrone i Gerharda Falknera, kao i brojne pesnike i pesnikinje iz regiona.\nDeo programa biće pozicioniran u alternativnim prostorima za kulturu u Beogradu – Klub „Polet” u Cetinjskoj 15 i „Magacin” u Kraljevića Marka 4 (Nezavisna kulturna scena Srbije), nastalim kao proizvod građanskih inicijativa.\nUspostavljanje ovih i sličnih prostora za kulturne programe i kulturnu produkciju, direktan je odgovor na nefunkcionalnost institucionalne kulture u Srbiji.\nDok u aktuelnom trenutku, u našem regionalnom prostoru, i dalje traje politička, istorijska i simbolička razgradnja „Jugoslavije“, a na globalnom planu ideja opšteg, javnog dobra ili „zajedničke stvari“ ubrzano gubi na društvenom značaju, u Republici Poezijа (res publica: opšta, zajednička stvar) konstituišu se uzbudljive transnacionalne pesničke scene.\n„Nazivom manifestacije – Republika Poezijа – naglašavamo postojanje brojne transnacionalne ’zamišljene zajednice’ pesnikinja i pesnika, različitih generacija, koji svojim stvaralačkim aktivnostima ulaze u samo srce savremenosti“, navodi se u saopštenju KCB-a.\nPolje poezije se u uslovima globalizacije u velikoj meri transformisalo u odnosu na prethodne decenije. Pre svega poezija se ponovo okreće eksperimentu, revitalizujući istorijske avangarde i neoavangarde, te se mnogo pesnika i pesnikinja za njih zanima. Eksperiment je odnedavno ponovo prodro i u dominantni tok nacionalnih poezija, te se dominantne pesničke prakse pod uplivom eksperimenata, i same transformišu.\nSve su brojniji festivalski programi, širom sveta, pa je izvođenje poezije postalo nezaobilazni aspekt pesničkog iskustva. U javnim čitanjima poezije, pesnici i pesnikinje inkorporiraju strukturne elemente drugih umetnosti (muzike, vizuelne umetnosti, teatra i plesa). Produkcija knjiga ponovo uvodi forme koje nisu standardizovane već podrazumevaju knjigu kao predmet, koja se ne samo čita već se posmatra kao objekt kojim se može manipulisati. Pesnici i pesnikinje kreiraju male video radove, kojim zatim komuniciraju putem interneta ali i na druge načine (projekcijom u galerijama, na festivalima).\nUrednice ovogodišnjeg programa festivala su Dubravka Đurić i Olivera Stošić Rakić, a učesnici manifestacije su: Džerom Rotenberg (SAD), Gerhard Falkner (Nemačka), Marija Gracija Kalandrone(Italija), Olimbi Velaj (Albanija), umetnički kolektiv IEFS: Ursula Kisling i Maki Stolberg(Austrija), Dragoslav Dedović (Nemačka), Vlado Martek (Hrvatska), Ljiljana Dirjan(Makedonija), Janez Strehovec (Slovenija), Jaka Železnikar (Slovenija), Miloš Đurđević(Hrvatska), Šejla Šehabović (BiH), Ljubeta Labović (Crna Gora), Duško Novaković, Dragana Mladenović, Danica Pavlović, Marija Knežević, Vojislav Karanović, Tanja Kragujević, Dejan Čančarević, Marko Paunović & Manja Ristić, Jelena Anđelovska, Kajoko Jamasaki, Snežana Karan, Bojan Krivokapić, Dubravka Đurić & Amra Latifić, Nataša Teofilović, Nenad Milošević, Luka Bešlagić, Ivana Maksić, Žarka Svirčev, Željka Janković, Dragoslava Barzut, Jelena Kerkez, Nadežda Radović, Bojana Bratić Ivić …\nU sve intenzivnijoj transnacionalnoj komunikaciji, osnaženoj velikom fizičkom mobilnošću i mogućnostima koje pruža internet, povećana je prevodilačka aktivnost i rađaju se novi književni fenomeni, poput – nove medijske pesme (new media poem), koju pesnici i pesnikinje (često su to autori/autorke koji/koje dolaze iz vizuelnih umetnosti), stvaraju koristeći nove tehnologije. Transnacionalnu pesničku praksu možemo danas shvatiti kao jednu od emancipatorskih praksi, koja i pored toga što je marginalna na kulturalnoj sceni, privlači sve više i više protagonista i protagonistkinja.\nPreuzmite kompletan program manifestacije\nknjigekulturni centar beogradapoezija\nPrevious Post Vodič kroz 13. Beogradski festival igre\nNext Post Jedna francuska epizoda Save Šumanovića


Novac od Sabora trubača za puteve, sportsku halu, uređenje vodotokova… – Info LIGA\nGUČA / Info LIGA / LUČANI / VESTI\nby infoLIGA · 08/09/2020\nOdbornici Skupštine opštine Lučani su na sednici, održanoj 7. septembra u Guči, posebnu pažnju posvetili razmatranju i usvajanju rebalansa budžeta za ovu godinu, kojim su hteli da postignu maksimalno odgovoran odnos prema trošenju budžetskih sredstava nakon pandemije koja je bitno usporila privredune tokove i samim tim usporila operativni opštinski budžetski sistem.\nNaime, odbornici su doneli odluku da se troškovi u svim javnim preduzećima i Opštinskoj upravi smanje isključivo na osnovne, dok su potpuno ukinuti planirani troškovi za organizaciju Sabora trubača i drugih manifestacija u opštini Lučani, jer su odložene sve manifestacije u 2020. godini zbog korona virusa. Ovom odlukom, odbornici su preusmerili dodatnih 15 miliona za asfaltiranje puteva uz učešće građana po modelu dva prema jedan, kako bi se nastavila realizacija cilja da se što više puteva stavi pod asfalt a što manje zasipa šutom.\nTakođe, ovim rebalansom je usmereno novih osam miliona za opremanje sportske hale u Lučanima koja se intenzivno privodi nameni, kao i dodatnih sedam miliona za projektovanje i uređenja opštinskih vodotokova prvog i drugog reda i za projektovanje uređenja reke Bjelice u Guči nizvodno od Srednje škole. Preusmereno je i 3,5 miliona dinara za završetak vodovoda u Lisicama, kao i milion i po dinara za izradu projektno tehničke dokumentacije za osnovne škole.\nSkupštinski odbornici su na ovoj sednici, između ostalog, doneli i odluku o putevima u opštini Lučani kojom će u potpunosti zaštiti sve puteve koje su poslednjih godina asfaltirani. Odlukom je definisano ograničenje nosivosti na 20 tona ukupne mase na opštinskim putevima drugog reda, kao i 15 tona na nekategorisanim putnim pravcima. Odluka je usledila nakon učestalog prisustva teških saobraćajnih mašina a koji intenzivno urušavaju i oštećuju puteve na našoj teritoriji.\n– Opština je poslednjih godina, zajedno sa republikom, značajno investirala u asfaltiranje brojnih putnih pravaca u cilju savremenijeg i funkcionalnijeg života naših sugrađana i zato se mora stati u zaštitu izgrađenih puteva koji godinama nisu rađeni – izjavio je predsednik opštine Milivoje Dolović.\nU cilju zaštite životne sredine i efikasnijeg iznošenja smeća iz brojnih zaselaka opštine, odbornici su dopunili odluku o komunalnim uslugama, tako da će JKP “Komunalac“ iznositi smeće četiri puta mesečno iz svakog zaseoka gde postoje tehnički uslovi prilaska. Za korisnike navedene usluge, kantu za smeće će obezbediti javno komunalno preduzeće.\nSkupština je donela i odluku o završnom računu opštine Lučani za prethodnu godinu, u kojoj se navodi da se u budžet slilo ukupno 671 dok su novčani odlivi bili veći i iznosili su 713 miliona dinara.\n– Pojačani troškovi su usledili zbog brojnih poplava, otkupa zemlje za izgradnju nasipa i nadoknada za nastale štete što je dovelo do konačnog deficita budžeta za 2019. godinu u vrednosti od 42 miliona koji će biti pokriven sa prihodima stečenim u prethodnim godinama – istaknuto je na sednici.\nSkupština je usvojila i izveštaj o poslovanju JP “Rzav“ Arilje u prethodnoj godini, zatim Izveštaj nezavisnog revizora o reviziji radovnih godišnjih finansijskih izveštaja ovog javnog preduzeća kao i dala saglasnost na odluku UO o pokriću gubitka u vrednosti od oko pet miliona koji će biti pokriven iz neraspoređene dobiti iz ranijih godina.\nOdbornici su usvojili i šestomesečni izveštaj o radu preduzeća “Rzav“ Arilje i izveštaj o radu JKP “Komunalac“ Lučani. Na sednici Skupštine, između ostalog, doneta je i odluka o pokretanju postupka pribavljanja nepokretnosti u javnu svojinu, parcele broj 932/1 KO Guča u površini od 27 ari, radi proširenja gradskog groblja u naseljenom mestu Guča, budući da na navedenom groblju više nema mesta za sahranjivanje.\n09/09/2020 u 07:45\nPostovani Dolovicu, dobio si jos jednog Frkana u TO Guca, vodi racuna ovaj je pocepao sve zajedno sa Skolom u Ivanjici, i Skolu je dosao glave.\nNext story DAREX doo oglašava radno mesto: vozač\nPrevious story Loša godina za pčelare: Cena meda dobra, ali prinosi četvorostruko manji (VIDEO)


Preminuo bivši američki potpredsednik Volter Mondejl | Novosadski informativni portal 021\nFoto: AP (Džon Bejzmor)\nMondejl, prvi predsednički kandidat jedne od dve vodećih američkih stranaka koji je izabrao ženu za dužnost potpredsednice, umro je u Mineapolisu, rekao je predstavnik porodice.\nPoznat pod nadimkom "Fric", Mondejl je verovao u aktivističku vladu i radio je za građanska prava, integraciju škola, zaštitu potrošača i interese farmera i radnika kao američki senator i zatim potpredsednik za vreme Karterovog problematičnog predsedničkog mandata od 1977. do 1981. Takođe je obavljao dužnost američkog ambasadora u Japanu od 1993. do 1996. u vreme predsednikovanja Bila Klintona.\nMondejl je bio kandidat demokrata 1984. protiv Regana i izabrao je demokratsku kongresmenku iz Njujorka, Džeraldinu Feraro, kao kandidatkinju za potpredsednicu.\nMeđutim, Mondejl je pretrpeo teški poraz, jedan od najgorih ikada na američkim predsedničkim izborima, izgubivši u 49 od 50 država.\nMondejl je bio u Senatu od 1964. dok nije postao potpredsednik 1976. godine kad je Karter pobedio republikanca Džeralda Forda, koji je došao na dužnost predsednika nakon Niksonove ostavke 1974. zbog afere Votergejt.


Nexsas čekić NTL 400g cena, cene Srbija, prodaja Beograd Novi Sad Niš\nNexsas čekić NTL 400g cene\nTrenutno nemamo slike za Nexsas čekić NTL 400g\nEPonuda nije internet prodavnica već Vam omogućava da brzo i lako nađete Nexsas čekić NTL 400g po najjeftinijoj ceni. Naš cilj je da kupci budu što bolje informisani o ponudi Nexsas čekić NTL 400g na tržištu Srbije. Vrlo lako nalazite željeni proizvod za kategoriju Čekići cene, ne morate da lutate od sajta do sajta za Nexsas Čekići, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nexsas čekić NTL 400g sa PRODAVCEM. EPonuda ne može da garantuje potpunu tačnost specifikacije i slika za Nexsas čekić NTL 400g. Pre kupovine, podatke za Nexsas čekić NTL 400g proverite na sajtu PROIZVOĐAČA.


Spokojna drvena vikendica okružena šumom - Moj Enterijer – Kupatila, Nameštaj, Kuhinje, Garniture...\nMeđutim, samo bezbedno utočište u srcu prirode može ponuditi savršen ambijet za opuštanje i bekstvo od svega što nas guši na svakodnevnom nivou. Dizajnirana u projektu grupa VERSO studija, ova vikendica u poljskoj šumi, predstavlja jedno takvo mesto, koje omogućuje njenim vlasnicima da uživaju u boravku, okruženju i zvuku javorovih krošnji oko kuće, bez ikakvog uticaja na prirodu.\nIzgrađena na malom imanju, posebno očišćenom radi njenog projektovanja, ova kuća je popločana drvenim panelima na fasadnom delu kako bi osigurala savršeno uklapanje u okolni pejzaž. Izolovani stakleni ramovi prozora pružaju idealan pogled na prirodu, istovremeno održavajući zimu napolju i pasivno zagrevajući enterijer.\nKosi krov kuće pruža fasadi još jednu unukatnu karakteristiku, dok istovremeno funkcioniše u aranžmanu koji čini život u enterijeru daleko lakšim. Drvena terasa produžava životni prostor u eksterijeru, a površina koja je prvobitno dizajnirana kao garaža, pretvorena je u predivnu kućnu kancelariju sa dodatnom gostinjskom sobom. Dečija soba i spavaći prostor za odrasle pažljivo su ušuškani u zadnjem delu kuće, sa svim zajedničkim površinama smeštenim na prednjoj strani.\nMinimalistička konstrukcija ovog objekta poseduje čiste, prave linije, ali i dalje emituje obilje topline, istovremeno ne stvarajući veliki ekološki uticaj na svoje okruženje.\nOvo je takođe, bila glavna referenca prilikom stvaranja funkcionalnosti i prostornog rasporeda u enterijeru. Velike providne površine na južnoj strani potpuno neutrališu granice između eksterijera i enterijera, omogućujući ideološko probijanje šumskog pejzaža unutar kuće. Stakleni delovi na prednjem delu, koji podržavaju originalnu površinu garaže, maskirani su dvostrukim zatvaračima, koji omogućuju održavanje minimalističkog i ekspresionog dizajna celokupne fasade.\nPROČITAJTE SLEDEĆI TEKST: Moderna kuća vedrih boja i minimalnog održavanja\nOvo neobično i izvanredno jedinstvo lokalne tradicije i savremene arhitekture, nalazi se na malom brdu u Kumrovcu, zagorskom selu, okruženo prelepim pošumljenim pejza�


”MMSCODE”-u i ”Lanaku” 25 miliona od Fonda za IZIS - Direkt Portal\n”MMSCODE”-u i ”Lanaku” 25 miliona od Fonda za IZIS\n30.07.2018 17:53 ericsson nikola tesla, fzo rs, izis, lanaco, mmscode 0\n”MMSCODE” i ”Lanaco” iz Banjaluke, sa firmom ”Ericsson Nikola Tesla” iz Zagreba izabrani su za najpovoljnijeg ponuđača za implementaciju Integrisanog zdravstvenog informacionog sistema (IZIS) vrijednog čak 22,9 miliona KM bez PDV-a, potvrđeno je iz Fonda zdravstvenog osiguranja (FZO) RS.\nPiše: Svjetlana Šurlan/Capital.ba\nPoslovni portal CAPITAL objavio je još u februaru da se na tender prijavio samo konzorcijum „MMSCODE“, „Lanaco“ i „Ericsson Nikola Tesla“.\nS PDV-om će IZIS koštati više od 25 miliona KM, a u petak je zvanično i potpisan okvirni sporazum za njegovu realizaciju.\n„U Republici Srpskoj do kraja 2020. godine trebalo bi da se počne sa upotrebom elektronskih zdravstvenih knjižica, recepata i kartona. Ovo je predviđeno okvirnim sporazumom kojeg je Fond zdravstvenog osiguranja RS potpisao sa konzorcijumom ”MMSCODE”, ”Lanaco” i ”Ericsson Nikola Tesla”, koji su izabrani za najpovoljnijeg ponuđača za implementaciju IZIS-a“, navedeno je u saopštenju FZO.\nKako je predviđeno okvirnim sporazumom, projekat bi trebao da se realizuje u roku od dvije godine, a nakon toga je predviđen garantni rok od 36 mjeseci. Dakle, u narednih pet godina izabrani konzorcijum je obavezan da u potpunosti sprovede projekat, te da obezbijedi njegovo nesmetano funkcionisanje bez bilo kakvih naknadnih troškova, kao i troškova održavanja.\nInače, IZIS će se realizovati u nekoliko faza, među kojima su izrada glavnog projekta, formiranje primarnog i sekundarnog Data Centra za razmjenu zdravstvenih podataka na nivou RS, isporuku i instalaciju opreme vodećih svjetskih proizvođača kao što su Oracle, SUN, Fujitsu i CISCO, štampu i distribuciju kartica osiguranika i zdravstvenih radnika, opremanje zdravstvenih ustanova računarima i drugom potrebnom opremom itd.\nZa sve osiguranike Fonda planirane su elektronske kartice kao zamjena za sadašnje zdravstvene knjižice, koje će oni dobiti besplatno u periodu realizacije sistema.\nU FZO su rekli da Studija ekonomske opravdanosti pokazuje da će se ova investicija za kratko vrijeme višestruko isplatiti.\nOvaj tender je i pod lupom Ministarstva unutrašnjih poslova RS o čemu je CAPITAL takođe pisao.


VRHUNAC CINIZMA // Ko je prijetio, Dodik “nije prijetio”, sad je u ulozi mirotvorca: Mir nema cijenu\nTom prilikom je ustvrdio kako je situacija u BiH složena. Nije bio mišljenja da je on usložnio već da je to rezultat “kulminacija raznih događaj iz prošlosti”.\nMilorad Dodik je večeras u Beogradu kazao, nakon sastanka sa srbijanskim predsjednikom Aleksandrom Vučićem, kako su se složili da je neophodno produžiti misiju EUFOR-Altea. Dodik ovaj put nije nikome prijetio već je ustvrdio “kako mir u državi nema cijenu i da ga nije spreman žrtvovati ni za Republiku Srpsku”.\nOn tvrdi i da je Vučića “upoznao sa situacijom u Bosni i Hercegovini”, šta god to značilo.\n“Vidim da su neki naši prijatelji veoma zabrinuti oko misije Altea. Želim da kažemo, misiju Altea treba produžiti i odobriti njeno funkcionisanje”, kazao je on.\nUstvrdio je kako je situacija u BiH složena. Nije bio mišljenja da je on usložnio već da je to rezultat “kulminacija raznih događaj iz prošlosti”.\n“Ustavni sud BiH oduzima zemljište RS, ukida nam dan… Današnje stanje je takvo da je u Bosni i Hercegovini Republika Srpska, kao “strana potpisnica svih aneksa Dejtonskog sporazuma” (?!), razvlašćena od poljoprivrednog zemljišta do šuma. To nije urađeno u Federaciji”, naveo je Milorad Dodik.\nSve je to kulminiralo od odluke Inzka o zabrani negiranja genocida do otkazivanja vojne vježbe Oružanih snaga BiH i Vojske Srbije, dodao je on.\n“RS je dala saglasnost da se osnuju Oružane snage, današnja situacija je sljedeća da Ustav Bosne i Hercegovine ne prepoznaje vojsku. Apsolutno je jasno da je kulminacija negativnih događaja po RS i srpski narod doveli su do reakcije”, ustvrdio je Dodik.


Lekari sve zabrinutiji, a mladi čekaju | Edukacija\nDr Nestorović: Siromaštvo izaziva stres, a stres smanjuje inteligenciju 26/03\nLekari su potpuno saglasni da smo na početku novog talasa epidemije, a to pokazuju i brojke. Ovo je izjavio zamenik direktora Kliničkog centra Niš Radmilo Janković, a preneo je Radio021.\n– Poražavajuća je informacija da smo od lidera u regionu, čak i od jednog od lidera u Evropi, postali zemlja koja je na začelju po broju imunizovanih. To će ispostaviti svoju cenu u septembru, a ja verujem i ranije već polovinom avgusta – istakao je Janković za RTS.\nPrema njegovim rečima, leto je i ljudi su željni normalnog života, a ono što je problematično je da se većina ljudi sa godišnjih odmora vraća bez ikakve kontrole u Srbiju. On je još kazao i da ima naznaka da se dosta njih, a među njima ima i dece sa ekskurzija, vraćaju zaraženi, te ne postoji nikakva šansa da će nas novi talas zaobići.\nA premijerka Srbije Ana Brnabić rekla je da će verovatno u utorak biti održana sednica Kriznog štaba za borbu protiv Kovida-19, jer su lekari veoma zabrinuti, preneo je B92\n– Predsednik i ja pratimo brojke na dva sata, gledamo kako je u opštinama i gradovima. Najbezbednija situacija je u onim lokalnim samoupravama sa najvećim broj vakcinisanih – kazala je Brnabić za TV Pink dodajući da je u petak je imala sastanak sa predstavnicima nacionalnog tela za vakcinaciju, a oni će, do 23. jula dati preporuku Kriznom štabu oko treće doze, posle čega će to telo saopštiti preporuku stanovništvu.\nPrema istraživanju Ipsosa i Laboratorije za istraživanja individualnih razlika Filozofskog fakulteta u Beogradu, skoro 60 odsto mladih od 18-29 smatra da je rizik od vakcine jednak ili veći riziku od kovida.\n– To je potpuno besmisleno, ne postoji empirijska građa koji bi to potvrdilo. Recimo, ako vozite bicikl postoji rizik da vam se nešto dogodi, ako pijete mleko takođe, ako jedete kikiriki takođe i to je u rangu rizika koji nosi vakcina pa ih se ne odričemo – rekao je, u emisiji Studio Live N1, Predrag Kurčubić iz Ipsosa.\nTakođe, istraživanje je pokazalo da se oko 55 odsto punoletnih građana Srbije vakcinisalo, da su se prijavili za vakcinaciju ili da će to sigurno učiniti u narednom periodu, dok sedam odsto navodi da se neće vakcinisati.\n– Kada pričamo o procentima, naše procene govore da u Srbiji živi 5,2-5,3 miliona punoletnih i to je 55 odsto od ovog broja, što se poklapa sa zvaničnim podacima države. Zanimljivo je ko se vakcinisao, a ko nije, šta su razlozi koji dovode do toga da se neko vakciniše i koji deo pruža otpor procesu vakcinacije da je teško promeniti njegovo mišljenje – istakao je Kurčubić dodajući da mladi ne veruju da korona sa teškom slikom može da ih zadesi.\nOn je još rekao i da je najviše neodlučnih u populaciji od 18-29 godina, njih 62 odsto nije sigurno da li da se vakciniše, jer traže potvrdu da je vakcina efikasna i bezbedna.\n– Bilo bi zanimljivo videti da li su oni primili informacije o bezbednosti vakcine, s obzirom na njihov uzrast i šta oni primaju od informacija. Probaćemo da vidimo šta oni znaju o bezbednosti vakcine. Jedan od razloga je i potvrda da je vakcina efikasna, meni podaci govore da je vakcina efikasna, kad gledate hospitalizovane retko je da ima slučajeva sa težom slikom, a da su vakcinisani. Potvrđuje se tvrdnja da su vakcine sigurne, zato je važan što širi obuhvat – ukazao je gost N1.\nJoš jedna Noć Reklamoždera je pred nama!


RTCG - Radio Televizija Crne Gore - Nacionalni javni servis :: Region :: Mišković izlazi iz pritvora uz jemstvo\n12 MILIONA 22. 07. 2013. 10:09 >> 10:20 0\nMišković izlazi iz pritvora uz jemstvo\nVlasnik Delta holdinga Miroslav Mišković mogao bi izaći iz pritvora u naredna dva dana, koliko je, prema procjenama, potrebno da se obave administrativni poslovi, pod uslovom da uplati kauciju od 12 miliona eura.\nBeogradski mediji su prenijili da će u Tužilaštvu za organizovani kriminal do sjutra odlučiti da li će uopšte podnosti žalbu na takvu odluku Specijalnog suda.\nPravo da se žali ima i Mišković, ali žalbe ne odgađaju odluku i ako obezbijedi novac ili stavi hipoteku na nekretnine, mogao bi da se nađe na slobodi uz obavezu da preda pasoš i da se svakog prvog u mjesecu javlja u policijsku stanicu u beogradskoj opštini Savski venac.\nMišković je preko svojih advokata ponudio garanciju od sedam miliona eura u nekretninama, ali je sud procijenio da je 12 miliona primjerenija suma.\nMišković je u pritvoru od decembra prošle godine. Specijalno tužilaštvo za organizovani kriminal podiglo je početkom maja optužnicu protiv Miškovića i vlasnika Nibens grupe, Mila Đuraškovića, zbog sumnje da su putarska preduzeća malverzacijama oštetili za 30 miliona eura.\nMiškovićima i Đuraškoviću se na teret stavlja krivično djelo zloupotrebe položaja odgovornog lica u saizvršilaštvu i poreska utaja, a za oba djela predviđena je kazna do deset godina zatvora.\nKomunalna policija skinula kapiju\nMišković pregradio lokalni put u Rosama\nSuđenje Miškovićima odgođeno za 26. oktobar


Danske vlasti odobrile su izdavanje građevinske dozvole za podvodni deo Baltičkog gasovoda, kojim bi se norveški gas preko Danske dopremao do Poljske.\nProjekat je dobio administrativno odobrenje za realizaciju naredne faze u Danskoj, prenosi turska novinska agencija Anadolija, pozivajući se na informacije sa zvanične veb stranice ovog projekta.\nNajnovija odluka omogućava da 242 kilometra od 850 kilometara ukupne dužine gasovoda prodje kroz danske teritorijalne vode.\n"Ova odluka je važan korak za Baltički gasovod i poslednja je od ključnih dozvola za ovaj projekat", navodi se na veb sajtu.\nRealizacija projekta se odvija prema planu, a prvi radovi su planirani za decembar 2019. godine. Baltički gasovod bi imao kapacitet od 10 milijardi kubnih metara godišnje, podseća Anadolija.


source.ba | Moskva produžava covid restrikcije do 29. juna\nMoskovski restorani i kafići tražit će potvrde o vakcinaciji\nMjere uključuju zabrane okupljanja na javnim dešavanjima s više od 1.000 ljudi, zatvaranje kafića i restorana u noćnim satima i zatvaranje zona za nogometne navijače na Evropskom prvenstvu, navodi Sobjanin na svom blogu.\nGradonačelnik je izjavio u ovoj sedmici da se Moskva suočava s novom, agresivnijom i zaraznijom varijantom koronavirusa.\nNjegov ured u ovom je mjesecu naredio obaveznu vakcinaciju za brojne radnike gradskih službi i proglasio je ovu sedmicu neradnom. Poslovne aktivnosti nastavit će se u ponedjeljak, saopćio je Sobjanin, prenosi Reuters.\nTagovi: MoskvaCovid restrikcije


Tom Sajzmor iza rešetaka – Nadlanu.com\nTom Sajzmor iza rešetaka\nObjavljeno 21. sep 2011. / 16:04:34\nLOS ANDJELES 21. septembra 2011. (Beta) – Američki glumac Tom Sajzmor proveo je nekoliko sati u pritvoru pošto je tokom racije u centru Los Andjelesa uhapšen zbog nasilja u porodici, izjavila je potparolka losandjeleske policije, prenosi CNN.\nPolicijski detektivi odeljenja za narkotike kod Sajzmora nisu pronašli drogu, ali su ga priveli kada je ustanovljeno da postoji nalog za njegovo hapšenje. Prema podacima okružnog zatvora Los Andjelesa, 49-godišnji Sajzmor je pušten iz pritvora istog dana, u utorak, pošto je platio kauciju od 26.000 dolara.\nNalog za njegovo hapšenje izdat je 19. avgusta pošto se Sajzmor nije pojavio na sudjenju, za šta nije imao zadovoljavajuće opravdanje, izvestila je kancelarija gradskog tužilaštva. Sud u Kaliforniji proglašio ga je krivim za nasilje u porodici 2003, za šta ga je tužila tadašnja verenica Hajdi Flajs. Sajzmor, koji je u prošlogodišnjem intervjuu sa CNN-ovim novinarom Larijem Kingom rekao da je zavisnik od kokaina, heroina i metaamfetamina, učestvovao je u emisiji “Celebrity Rehab with Dr. Drew” 2010.\nPrihod Alfa plama 1,8 milijardi dinara


Pendarovski: EU da pokaže odlučnost i dodeli datum MKD i ALB\nTanjug 4. juna 2019. 14:52\nSKOPLJE – Predsednik Severne Makedonije Stevo Pendarovski rekao je da od Evropske unije očekuje liderstvo i odlučnost u određivanju datuma za pregovore o učlanjenju sa Savernom Makedonijom, prenosi TV Sitel.\n„To je dobitna kombinacija za sve zainteresovane strane“, poručio je Pendarovski dodavši da Evropska unija treba da ostane dosledna kada je reč o visokim očekivanjima koje je kreirala kod građana.\n„Ukoliko Severna Makedonija i Albanija ne dobiju datum za pregovore o učlanjenju, a Bosna i Hercegovina ne dobije pozitivno mišljenje na zahtevu za učlanjenje, umesto suštinskog napretka u regionu ponovo ćemo se suočiti sa razočarenjem“, rekao je Pendarovski.\nKako je kazao, svako dodatno odlaganje pregovora će narušiti kredibilitet Evropske unije, demotivisati građane, usporiti proces reforma i negativno uticati na stabilnost u regionu.\n„Spremni smo da započnemo pregovore o pristupanju u EU. Učlanjenje u EU i NATO je naš najviši strateški interes. Nadam se da će EU pratiti primer NATO i predložiti datum o početku pregovora“, naglasio je Pendarovski.


TREĆI MEMORIJAL U MALOM FUDBALU „ZORAN POPOVIĆ POP“ – Smederevske novine\n10. juna 2018. smederevske\nU utorak, 12. juna, na terenu u Vranovu biće održan treći Memorijalni turnir u malom fudbalu „Zoran Popović Pop“, u znak sećanja na prerano preminulog trenera FK „Proleter“ iz Vranova.\nOrganizatori i porodica Zorana Popovića odlučili su da ove godine turnir bude revijalnog karaktera i traje jedan dan. Ovakva odluka doneta je pre svega zato što se u terminu turnira ove godine igra Svetsko prvenstvo u fudbalu, događaj za koji vlada najveće interesovanje ljubitelja fudbala. Dodatni razlog su neadekvatni uslovi na terenu u Vranovu, zbog čega će organizatori dobro razmotriti mesto održavanja četvrtog turnira.\n-Teška srca smo doneli ovakvu odluku, ali smatramo da je tako najbolje. Ne želimo da dovedemo u pitanje renome turnira „Zoran Popović Pop“ koji je za dve godine postao najbolji i najjači u Smederevu i okolini. Svetsko prvenstvo u fudbalu svakako bi uticalo na broj ekipa i posetilaca, a termin nećemo menjati. Što se tiče uslova na terenu u Vranovu, oni nisu na adekvatnom nivou, turnir je za kratko vreme uspostavio visoke standarde u kvalitetu i broju ekipa, a uslovi u Vranovu stagniraju, ništa se ne ulaže. Zato ćemo dobro razmisliti, razgovarati sa predstavnicima mesne zajednice i zajedno sa Popovom porodicom doneti odluku za iduću godinu. Ukoliko se ništa ne promeni, otvorena je opcija da turnir izmestimo u Smederevo, jer Pop jeste do kraja svog života bio trener u Vranovu, ali je pre svega Smederevac koga su gradu svi poznavali i poštovali – rekao je Jovan Beč, jedan od organizatora ovog Memorijalnog turnira.\nTurnir u utorak počinje od 19 časova u Vranovu. Učestvovaće četiri ekipe: Popovi drugari, Popovi veterani, Popove kolege i Popovi klinci. Igraće se četiri utakmice – dva polufinala, za treće mesto i finalna utakmica. I ove godine biće dodeljene nagrade i zahvalnice svim učesnicima, kao i najboljem igraču, strelcu i golmanu.\nNakon finala biće priređeno Popovo veče – druženje učesnika turnira i gostiju, gde će se evocirati uspomene na Zorana Popovića koji je do poslednjeg dana rano prekinutog života, davao sebe za uspehe FK Proleter i fudbala u Vranovu.\n-Pop je zaslužio da ga pamtimo i mi ćemo i dalje kroz fudbal, jednu od negovih najvećih ljubavi, čuvati sećanje na njega. Zato, slobodno mogu da kažem, da iduće godine nastavljamo turnir tamo gde smo stali prošle godine, ali još bolje i masovnije. Nadamo se da će nas u tome pratiti i važan partner Jelen kup, koji je prošle godine prepoznao kvalitet i značaj turnira, kao i mnogi drugi partneri i fudbalske ekipe – kaže Jovan Beč.\nOrganizatori pozivaju sve zainteresovane da u utorak od 19 sati dođu na turnir, da zajedno obeležimo veče posvećeno Zoranu Popoviću Popu.\nMemorijalni turnir posvećen ovom dugogodišnjem fudbaleru i sportskom radniku, prvi put organizovan je u junu 2016. Za dve godine postao je prepoznatljiv i van okvira Podunavskog okruga. U prilog tome govori činjenica da se do sada nadmetalo skoro 50 ekipa, u proseku 25 po turniru, i oko 500 igrača, među kojima dosta poznatih futsalera, te da je samo prošle godine turnir na tribinama u Vranovu ispratilo više od pet hiljada gledalaca.\n← „EU PRO“: ZA 4,5 MILIONA EVRA JAVNI POZIV OTVOREN DO 6. JULA\nPET MEDALJA ZA DŽUDO KLUB „MLADOST CARINA“ →\n20. juna 2017. smederevske Komentari su isključeni na OTVOREN DRUGI MEMORIJAL „ZORAN POPOVIĆ POP“\nZLATO I SREBRO ZA DŽUDO KLUB „MLADOST CARINA“\nVEČERAS FINALE PETOG MEMORIJALA „ZORAN POPOVIĆ POP“, PRVI PUT NAGRADE I ZA PUBLIKU


Deset terenskih vozila za policiju USK – inmedia.ba\nDeset terenskih vozila za policiju USK\n0 10 Novembra, 2015 13:29\nMinistarstvo unutrašnjih poslova USK provodi zakonske procedure za nabavku i kupovinu deset terenskih motornih vozila koja će do sredine decembra biti stavljena na raspolaganje pripadnicima policijskih snaga u Unsko sanskom kantonu, potvrdio je za Radio „Sanu“ ministar unutrašnjih poslova USK, Senad Kljajić\n. On je istakao kako je cilj da se u narednom periodu podigne opremljenost policije u cilju efikasnije zaštite i obezbjeđenja sigurnosti u društvenoj zajednici. „Ono što treba istaći je da smo sredstva za nabavku pomenutih vozila osigurali zahvaljujući vlastitim uštedama unutar budžeta i domaćinskim poslovanjem u proteklom periodu.“, istakao je ministar Kljajić.\nPrema njegovim riječima, u svakodnevni rad policije vraćeni su i radio uređaji koji su uobičajeni kada je riječ o komunikaciji policijskih službenika svuda u okruženju. „Istovremeno, radimo na projektu digitalizacije veza u Ministarstvu unutrašnjih poslova USK i to će biti jedan od naših prioriteta u narednom periodu.\nZahvaljujući ovim projektima, ostvarićemo znatno bolju komunikaciju policijskih službenika i stvoriti preduslove za još efikasniji rad.“, naglasio je ministar Kljajić. Prema njegovim riječima, uporedo s ovim aktivnostima vrši se i kadrovsko restruktuiranje i popunjavanje policijskih službi mladim i obrazovanim kadrovima.\nDrašković dovodi Formulu 1 u Hercegovinu?


Dodeljena nagrada za Hrabrost Ivan Radojičić 2012 – under construction\nDobitnici su Sandra Mančić, predsednica udruženja „Sunce” iz Niša i Jovan Nikolić, direktor preduzeća iz Beograda.\nSandra Mančić je žena koja je zajedno sa Ivanom Radojičićem jedna od prvih osoba koje su ustale da javno govore o problemima osoba sa HIV infekcijom. Danas je na čelu organizacije „Sunce”, gde ne samo da pruža podršku drugim osobama zaraženim HIV virusom, već i njih podstiče da zajedno, još glasnije, govore o problemima ove zajednice.\nJovan Nikolić je nominovan kao primer ljudskih vrednosti na koje smo pomalo počeli da zaboravljamo. Kada mu je mlada radnica iz kolektiva tražila sastanak i saopštila da je dobila pozitivan rezultat na HIV i pitala ga kako on vidi njenu budućnost u firmi, Jovan je jednostavno rekao: „Nastavi da radiš kao i do sada”. Gospodin Nikolić je radnici obezbedio pravnu, finansijsku, kao i pomoć u lečenju.\nTempus NAPOR Surfuj bezbedno Živa biblioteka Ministarstvo zdravlja Dan Evrope Evropski volonterski servis Znam šta hoću drogu neću prevencija zloupotrebe psihoaktivnih supstanci EU4youth Platforma za mlade Mladi u akciji Vršnjačka edukacija Volonterski kampovi Mladi su zakon svetski Dan zdravlja Učionica koja život znači Bezbednost dece na internetu Međunarodna razmene srednjoškolaca 1. decembar Trening za trenere Volonteri Mladi istraživači Srbije Erasmus plus EKO KAMP Promoteri zdravlja omladinske aktivnosti Resurs centar Bezbednost mladih u saobraćaju Omladinske Volonterske Akcije


pink.rs | 'HIT TVIT' I PET PREDLOGA! Predlog broj 1 'Kosovski izbori' privukao je najveću pažnju ove nedelje\nAutorka i voditeljka Verica Bradić sa svojim gostima i pratiocima na društvenim mrežama i večeras bira najvažniju objavu nedelje na Tviteru, Fejsbuku i Jutjubu.\nGosti emisije Hit tvit koja se emituje na TV Pink su Vojislav Šešelj, lider radikala, Aleksandar Stevanović, kopredsednik Stranke moderne Srbije i Goran Vesić zamenik gradonačelnika Beograda\nZamenik gradonačelnika Beograda Goran Vesić istakao je da je gondola samo jedan od projekata jer u Beogradu ima mnogo projekata.\n- Pogledajte nove bulevare koji se grade, pogledajte bulevare koje smo rekonstruisali. Pogledajte sta se sve gradi u Beogradu. Beograd se nikada nije razvijao kao sada – reako je Vesić i dodao da je Beograd u protekloj godini zaradio 800 miliona evra od turizma.\nKako je dodao, najveći broj turista je iz Kine, te i da ako želimo da imamo veću zaradu od turizma je neophodno da uređujemo naš grad i da nudimo veći brij atrakcija, te i da je gondola jedan od njih.\nOn je naglasio da će gondola biti izgrađena zato što je to dobro za Beograd, bez obzira na histeriju manjine.\nGovoreći o kockama na Trgu Republike, Vesić je rekao da nije spavao noćima zbog toga.\n- Oni sve to rade o svom trošku, presložiće svaku kocku – rekao je Vesić i dodao da se greške događaju kada radite, i dešavaće se i dalje kad radimo. - Predsednik Vučić mi je rekao da im kažem da isprave grešku- dodao je on.\n- Uvek sam spreman za svaku grešku da budem lično odgovoran. Trudim se da svaki posao ispratim do kraja – dodao je Vesić.\nAleksandar Stevanović, kopredsednik Stranke moderne Srbije kaže da se u suštini ne razgovara o tome što je stvano ključna stvar.\n- Većina ovih radova izvodi se po nekim postojećim planovima. Ono o čemu bi trebalo da se priča jeste zašto su probijeni rokovi, meni nije i dalje jasno kako ne napravljena takva ludost – rekao je Aleksandar Stevanović i dodao da podizvođačima koji su napravili takve greške ne treba više davati priliku da rade.\nPredlog broj 1 – Kosovski izbori\nPredsednik SRS je naveo da je pred početak emisije dobio informaciju da je Srpska lista trijumfovala.\n- Važno je da srpski glasovi budu objedinjeni, da Srbe predstavlja jedna lista, koja dobro sarađuje sa Beogradom. Što se tiče albanskih partija, one su se izgleda posvađale međusobno – rekao je Šešelj i dodao da je Haradinaj doživeo fijasko, te da je važno da svi srpski glasovi budu objedinjeni.\nKako je on rekao, kada se pojavi neko poput Rade Trajković koja zastupa albanske interese opasno je jer bi neko za njih mogao da kaže da oni zastupaju srpske interese:\n- Važno je što su Srbi pokazali jedinstvo – objasnio je Šešelj.\nStevanović je istakao da Srbi imaju relativno dobru zastupljenost od 10 mesta.\n- Uz dosta diplomatske umešnosti tih 10 glasova može da doprinese boljitku srpske manjine – rekao je Stevanović i dodao je to jedna prirodna tendencija i istakao da nije u interesu Srba na Kosovu da imaju oprečne strategije.\n- Signal je da se, kada je u pitanju Kosovo i Metohija, SAD prenose mesto odlučivanja u Belu kuću, i tako bi mogli da budu ispoštovani interasi Srbije – rekao je Vesić i dodao da je dobro da su mnoge države svesne da dogovora na Kosovu nema bez Srbije.\nVesić je istakao da se Srbi na KiM bore za opstanak na KiM i da je važno da ih predstavlja jedna stranka.\nPrema njegovim rečima, važno je da sada Srbi mogu da brane svoje interese na Kosovu iako je plan bio da se oslabi uticaj Srbije.\n- Uostalom znate ko je Rada Trajković i ko je Đilas, on je i napravio Savez za Kosovo – rekao je Vesić i dodao da je on na taj način i priznao Kosovo.\nPredlog broj 2 – Protest taksista\nLider radikala je govoreći o protestu taksista upozorio taksiste da ne iritiraju narod. - Taksi služba je u nadležnosti grada. Grad propisuje cene taksi usluga – rekao je Šešelj i dodao da se drugi pojavljuju i naplaćuju po nižim cenama.\nPrema njegovim rečima, ovo zakonom mora što pre da se reguliše.\nStevanović je ocenio da je pogrešno zaustavljati inovacije, te dodao da ne podržava CarGo, već konkurenciju.\n- Uvek smo za konkurenciju i inovacije jer to donosi novac u džepove građana - naveo je Stevanović i dodao da je napredak nemoguće zaustaviti i pogrešno bi ga bilo zaustavljati.\n- Potrebno je naći jedan zdrav modus u kojem bi mogli opstajati i tradicionalni i inovativni načini prevoza – naveo je Stevanović\nVesić je ocenio da su taksisti za većinu zahteva u pravu.\n- Blokade saobraćaja otežavaju život svih građana i to nije put da se izbore za svoja prava – rekao je Vesić i apelovao na taksiste da prekinu sa takvim načinom borbe.\n- Mi smo u poslednjih nekolimo meseci oduzeli 17 vozila što CarGo ili taksista, i kompanije Kameo jer je grad Beograd dužan da poštuje zakon – rekao je Vesić i dodao da ovo zahteva da država zauzme jasan stav o ovome.\nPredlog broj 3 - Višegradska grupa\nGovoreći o izborima zamenik gradonačelnika Goran Vesić kaže da ovi rezultati izbora su pokazali da su Albanci svesni da je dogovor sa Srbima važan za njihove živote.\n-Sa srpske strane je najvažnije da ćemo moći da branimo srpske interese - rekao je Vesić.\n- Očekujem vladu bez Ramuša Haradinaja i da Kosovo neće biti Faktor koji koči pregoovre. Ko god da bude na vlasti imaće četiri godine mandata i dobru podršku – rekao je Stevanović i dodao da ćemo imati sa kime da pregovaramo.\n- Poziv predsedniku Vučiću da prisustvuje samitu Višegradske grupe je značajan zbog toga što se mi sada nalazimo u procesima u kojima su se nekada nalazile države Višegradske grupe. Mi sada prolazimo put koji su nekada prolazile zemlje Višegradske grupe pre ulaska u EU - rekao je Vesić i dodao da je to podsticaj, osvrnuvši se na to da smo kada je u pitanju bruto domaći proizvod mi imali najveć i rast u regionu.\nOn je rekao da bismo mi mogli da mi veliku podršku dobijamo od predsednika Makrona i kanclearka Anegela Merkel.\n- Dobro je imati saveznike. Treba da radimo sa svim zemljama EU o otome. Do nas je da li ćemo kao Srbija usvojiti sve ono što je u našem interesu kako bismo ušli u EU – rekao je Stevanović, i dodao da je na nama da li imamo dobe zakone, i da ako budmeo maksimalno dobro radili na reformama moguće je da do 2023. godine zatvorimo sva poglavlja.\nOn je dodao da bi na taj nači ni bilo moguće da Srbija postane članica EU do 2025. godine.\n- Ova grupa nema neku moć i uticaj unutar EU. Mislim da nam je Mađarska najvipše prijateljska zemlja u celom regionu - rekao je Šešelj i dodao da je ubeđen da se Srbija nikada neće učlaniti u EU.\nPrema njegovim rečima EU će verovatno i popasti uskoro.\nPredlog broj 4 - Presuda\nKomentarišući slučaj glumca Gorana Jevtića Šešelj je rekao da bi on "ovakve pojave mnogo oštrije kažnjavao."\n-A osvrnuo bih se i na to da je Branislav Trifunović na centrlanoj predstavi leskovačkog pozorišta cepao srpsku zastavu, i najbolje bi bilo da zajedno služe kaznu – rekao je Šešelj.\n- On svakako ne može da radi sa decom više – rekao je Stevanović i dodao da misli da će Jevtić moći lepo da živi i radi nakon odslužene kazne jer je talentovan glumac.\nOn je dodao da je problem što naše društvo ne pruža dovoljno podrške pojedincu kako bio on mogao da prevaziđe traumatične periode u životu.\n- Zna se šta je nadležnost državnih organa. Ja ne mogu da komentarišem ovakve događaje, sud je nadležan za to, jer sam ja ovde u svojstvu zamenika gradonačelnika Beograda – rekao je Vesić, i dodao da je Narodna Skupština usvojila i zakon o doživotnoj robiji, kao i da se nasilnici nad ženama udaljavaju odmah.\nOn je rekao, da mi kao društvo, moramo otvorenije da govorimo o nasilju nad ženama, decom i starijim osobama.\nPredlog broj 5 - Petooktobarski bojkot\nGovoreći o najavljenom bojkotu izbora srpske opozicije, Vesić kaže da ne znam šta će opozicija da radi, ali da zna da političke stranke postoje da bi na izborima pobedile sa svojim političkim ciljevima.\n-Stranke se bore za to tako što se bore da dobiju glasove birača za svoje političke ideje – rekao je Vesić i dodao da je Dragan Đilas taj koji organizuje bojkot jer se plaši poraza. To je pokušaj Dragana Đilasa da tako sakrije svoj politički poraz - istakao je Vesić\n- Demokratski proces u Srbiji ima izvesnih slabosti. To su primedbe koje su poznate. Prostora za unapređenje izbornog procesa ima i mislim da dijlaog vlasti i opozicije treba nastaviti – rekao je Stevanović, i dodao da je dijalog izuzetno bitan i da može biti i neprijatan, kao i da je svakako bolje imati dijalog.\nPrava opozicija je izgleda ona opozicija koja je u bojkotu, a ne ona opzicija koja želi da dođe na vlast – rekao je Stevanović.\n- Oni koji pozivaju vlast na toleranciju, ponašaju se netolerantno prema onima koji imaju suprotno mišljenje – rekao je Vesić.\n- Nagomilalo se dosta problema oko izbornih uslova i načina izvođenja izbora. To treba hitno rešavati u dijalogu opozicije i vlasti i opzicije - rekao je Šešelj i dodao da je apsolutno protv stranog uplitnaja u politiku u Srbiji.\n- Oni koji pozivaju vlast na toleranciju, ponašaju se netolerantno premaa onima koji imaju suprotno mišljene – rekao je Vesić.\nPotpuno je različit koncept petog oktobra danas i petog oktobra 2000. godine, i oni se ne mogu porediti - rekao je Stevanović.\n- Da je gospodin Milošević priznao poraz, onda do petog oktobra ne bi ni došlo – rekao je Vesić i dodao da se od tada u Srbiji nikada nije desila izborna krađa.\n- Srbija postaje vodeća zemlja Zapadnog Balkana, Srbija vodi svoju politiku, ekonomski je jača i za to možemo da budemo zahvalni presedniku Vučiću - dodao je on.\nVojislav Šešelj glasao je za prvi predlog, i dodao da je Srpska radikalana sranaka imala udela u današnjoj pobedi Srba na Kosovu i Metohiji. Aleksandar Stevanović je glasao za predlog broj pet i za predlog broj dva koji se tiče prtesta taksista.\nGoran Vesić rekao je da je za njega događaj nedelje bila odluka o izgradnji puta Beograd – Surčin, i on je glasao za prvi predlog, dodavši da smo danass odbranili svoje pravo da odlučujemo o ssvojoj sudbini..\n-Nijedna zemlja u regionu nema takav sistem autoputeva – rekao je Vesić.


NEKRETNINE Nedostatak građevinaca i lokacija povećao cijene\nNemoguće naći praznu lokaciju pa investitori uglavnom kupuju po nekoliko manjih privatnih kuća i tu prave zgrade. Osim Zvorničana, stanove kupuju i stanovnici okolnih općina te oni koji dobiju posao u Zvorniku\nLokacija u ulici Braće Jugovića u Zvorniku gdje će se graditi nova zgrada\nDo poskupljenja od skoro 300 KM po kvadratu u odnosu na prošlu godinu došlo je zbog nedostatka radne snage i skupih lokacija jer je u gradskoj zoni u Zvorniku nemoguće naći praznu lokaciju, već investitori uglavnom kupuju po nekoliko manjih privatnih kuća i tu prave zgrade.\n- U Zvorniku se trenutno radi stambeno-poslovni objekat u glavnoj ulici, a zgrade će se raditi u ulici Braće Jugovića, potom u B-blokovima i na lokaciji iznad gradskog spomenika. To su uglavnom stambeni objekti, koji u prizemlju imaju poslovne prostore - rekao nam je Boško Kojić, načelnik Odjeljenja za urbanizam, koji je dodao da, prema podacima investitora, nema problema s prodajom, a osim Zvorničana, stanove kupuju i stanovnici okolnih općina te oni koji dobiju posao u Zvorniku pa se iz tih razloga ovdje presele.\nDušan Stefanović iz firme „Hidrokom“ potvrdio je da je do povećanja cijena kvadrata stana došlo zbog skupih lokacija i radne snage.\n- U Zvorniku je osiguravanje same lokacije gotovo nemoguće jer nema više slobodnih mjesta. S druge strane, građevinska radna snaga je dosta skuplja nego ranije jer je veliki broj njih otišao u inozemstvo te su i oni svjesni da nije lako osigurati radnike za izgradnju zgrade, pa su podigli cijene po kojima rade – kaže Stefanović, koji trenutno radi projektnu dokumentaciju za novu stambenu zgradu u ulici Braće Jugovića.\nOn je dodao da je u zgradi koju su završili prošle godine u B-blokovima prodao sve stanove, uglavnom po cijeni od 1.200 KM po kvadratu.\nZvornik nekretnine Boško Kojić


Specijalni sud: Kosovo nije treća zemlja - Kosovo Online\n7. Maj 2021. • 20:30\n„Član 162. Ustava i Zakona o specijalizovanim većima i Kancelariji specijalnog tužioca odnosi se na Kosovo s jedne i na treće zemlje s druge strane“, navodi se u odgovoru Specijalnog suda za portal Reporteri.\n„Specijalizovana veća i Specijalno tužilaštvo su osnovani sa punim pravnim licem u kosovskom pravosudnom sistemu sa izmenama Ustava i aktom parlamenta (što je proizašlo iz preliminarnog potpisivanja međunarodnog sporazuma u aprilu 2014. između Evropske unije i Kosova (Razmena pisama). U skladu sa razmenom pisama i članu Zakona o specijalizovanim većima i Specijalnom tužilaštvu, Kosovo je delegiralo sve mandate, ovlašćenja i izvršne vlasti potrebne za rad Specijalnih veća i Specijalnog tužilaštva. Dakle, Specijalizovana veća i Specijalno tužilaštvo deluju na nezavisno što je odlukom od 26. novembra 2020. godine, potvrdio i Ustavni sud koja je dostupna na zvaničnom sajtu Specijalizovanih veća i Specijalnog tužilaštva“, navodi se u odgovoru iz Specijalnog suda za Reporteri.\nI iz kosovske Vlade je potvrđeno za Reporteri da ne može da da garancije za puštanje na uslovnu slobodu bivših lidera OVK, jer Kosovo nije treća zemlja.\n„Na osnovu zakonskih odredbi, garancija se ne zahteva ni od matične države (Kosovo), ni od premijera matične države (Vlade Republike Kosovo), iz koje su optuženi i od države u kojoj Specijalni sud ima nadležnost. Republika Kosovo, ni u kom slučaju, ne može se smatrati trećom državom, jer sud deluje pod jurisdikcijom Republike Kosovo“, navodi se u odgovoru iz Vlade.\nIz Predsedništva Kosova takođe je odgovoreno za Reporteri da je Specijalni sud „osnovala Skupština Kosova i deluje u skladu sa zakonima i Ustavom Kosova“.\nSpecijalni sud Hag optužnice OVK\nKosovski premijer Aljbin Kurti rekao je da njegova vlada ne može da traži garancije za bivše vođe OVK kojima se sudi u Hagu, jer kaže da se "državi ne sudi", prenosi Ekonomija onlajn.\nZeka: Samo Kurtijeva vlada može da da garancije haškim optuženicima ako to Sud zatraži\nMilanović: Ne mogu ponuditi garancije za Tačija


Građanski preokret: Vučić da ne obilazi pacijente tokom sezone gripa - Društvo - Dnevni list Danas\nPočetna » Društvo » Građanski preokret: Vučić da ne obilazi pacijente tokom sezone gripa\nGrađanski preokret saopštio je da zahteva od predsednika Srbije Aleksandra Vučića da ne obilazi pacijente i zdravstvene ustanove tokom sezone gripa i da se izvini onima čije je zdravlje ugrozio neodgovornim ponašanjem u Institutu za majku i dete.\n5Piše: Danas Online 20. februara 2019. 09.32 Izmenjeno: 20. aprila 2019. 12.28\nOni u saopštenju podsećaju da su širom Srbije već danima zabranjene posete zdravstvenim ustanovama zbog epidemije gripa koji je odneo i nekoliko desetina života, a da su nepostupanje po zdravstvenim propisima za vreme epidemije i prenošenje zarazne bolesti krivična dela protiv zdravlja ljudi (član 248. i član 249. Krivičnog zakonika).\nGrađanski preokret u saopštenju zahteva momentalnu ostavku ministra zdravlja Zlatibora Lončara zbog skandaloznog pravdanja neodgovornog ponašanja Aleksandra Vučića.\nNe postoje ni kampanje ni političari koji su važniji od zdravlja i života, zaključuje Građanski preokret.\nAleksandar Vučić, epidemija, Grip, institu za majku i dete, Zlatibor Lončar\n20. februara 2019. u 10.28\nSta trazi on uopste po bolnicama ,da obilazi bolesnike.??? Za njega izgleda ne vaze ni zakoni ni odredbe,ni ustav, nista.Muva se svuda,gde ga zovu i gde ga ne zovu ,organizuje skupove pa onda ide u bolnice da siri viruse.\nKliconosa u svakom pogledu. 😀\nSTOP ugrožavanju dece i bolesnih kaže:\nSRAMOTA je da državni funkcioneri posećuju bolnice u vreme gripa\ni tako ugrožavaju živote bolesne dece ,\na sve radi slikanja i lične promocije !!\n20. februara 2019. u 11.35\nDolazi da vidi kako su prekrecili pukotine I sanirali aparate iz proslog veka,lepo.\n20. februara 2019. u 12.56\nZa njih ne postoji Zakon i Ustav.\nNažalos ne postoji ni Ustavni sud, sudovi….Nema hrabrih i odgovornih


Akcije Rio Tinta pale 4,1% nakon odluke Vlade Srbije - Biznis Info\nAkcije Rio Tinta su zaključene u padu od 4,1 posto, pri čemu su tokom trgovanja na australijskoj berzi tonule u nekim momentima čak za 5,1 procenat. To je najgori dnevni pad akcija ove kompanije od avgusta 2021. Referentni indeks australijske berze završio trgovački dan u minusu od 2,3 posto, prenosi Reuters.\nOdluka Srbije, po ocjeni agencije, dolazi u vreme kada se približavaju opšti izbori u aprilu i u trenutku pogoršanih odnosa između Beograda i Kanbere nakon deportacije teniske zvijezde Novaka Ðokovića iz Australije zbog korona propisa.\nPremijerka Srbije Ana Brnabić saopštila je u četvrtak uveče da je vlada ukinula uredbu i prostorni plan područja posebne namjene za realizaciju projekta eksploatacije i prerade minerala jadarit i navela da je odluka donijeta nakon zahtjeva različitih zelenih grupa da se obustavi litijumski projekat Jadar, vrijedan 2,4 milijarde dolara, prema kojem je bilo planirano da proizvodnja počne 2027. godine, dodaje britanska agencija.\nU tekstu se navodi da su hiljade građana blokirali puteve u Srbiji prošle godine u znak protesta protiv podrške vlade tom projektu, zahtevajući da Rio Tinto napusti zemlju i primoravajući lokalnu opštinu da odustane od plana za dodjelu zemljišta za rudnik.\nPrema Reutersu, ova odluka je velika prepreka za anglo-australijsku kompaniju koja se nadala da će joj taj projekat pomoći da postane jedan od 10 najvećih svjetskih proizvođača i najveći evropski dobavljač litijuma, ključnog metala za proizvodnju baterija za električna vozila.\nRudnik u Srbiji je bio jedini litijumski projekat Rio Tinta, a kompanija je prije mjesec dana najavila kupovinu još jedne litijumske lokacije za 825 miliona dolara, u nastojanju da ojača svoj biznis sa materijalima za baterije.\nRio Tinto je objavio da je “izuzetno zabrinut” zbog odluke Srbije i da razmatra pravni osnov za donošenje odluke vlade, a australijska vlada je izrazila žaljenje zbog oduzimanja dozvole ovoj kompaniji.\nStručnjaci kažu da se procjenjivalo da će svjetski manjak litijuma trajati najmanje tri godine, a sa otkazivanjem projekta Jadar deficit će sada potrajati nekoliko godina.\nSnažna globalna potražnja za ovim metalom, koja daleko nadmašuje rast ponude, pogurala je cijene litijuma na rekordni nivo u posljednjih nekoliko godina.\nFjučersi litijuma američke kompanije CME, odnosno ugovori o kupovini za isporuku u određenom narednom periodu po dogovorenoj cijeni, skočili su u četvrtak za 171 posto na rekordnih 38 dolara po kilogramu, prema podacima Refinitiva.\nU Kini, cijene litijum hidroksid monohidrata za gotovinsko plaćanje kreću se oko rekordnih 262.500 juana (41.387 dolara) po toni, što je za preko 400 posto više nego godinu dana ranije.


Ministarstvo odbrane SAD: Rusija podržava separatistički pokret u BiH - Brčko Today\nMinistarstvo odbrane SAD: Rusija podržava separatistički pokret u BiH\nSrbija je među zemljama Zapadnog Balkana najpopustljivije okruženje kada je riječ o ruskom uticaju, a pijre dolaska na vlast Srpske napredne stranke na čelu sa predsjednikom Aleksandrom Vučićem 2012. godine, bilateralne veze Srbije i Rusije...\n.... u vojnoj oblasti bile su na znatno nižem nivou — navodi se u izvještaju Ministarstva odbrane Sjedinjenih Američkih Država iz maja ove godine, koji na uvid ima i Radio Slobodna Evropa (RSE).\n"Nakon 2012. godine, Srpska napredna stranka je preduzela korake kako bi povećala vojnu saradnju sa Rusijom", piše u izvještaju i dodaje se da je ta saradnja rezultirala potpisivanjem ugovora o strateškoj saradnji u novembru 2013. godine, kao i da jedino Srbija od zemalja Zapadnog Balkana ima potpisane ugovore o saradnji u oblasti bezbjednosti.\nNaglašava se i da jedino Srbija učestvuje u zajedničkim vojnim vježbama sa Rusijom, najmanje dva puta godišnje od 2014. godine, kao i da blagonaklono gleda na pomoć prilikom nabavke vojne opreme.\n"Kako bi se suprotstavila međunarodnoj izolaciji koja je uslijedila nakon ilegalne aneksije Krima 2014. godine, Rusija je počela da pokazuje veće interesovanje za razvojem vojne saradnje sa Srbijom. Kasnije te godine, održana je prva zajednička vojna vježba Srem 2014, u kojoj je učestvovalo više od 400 (pripadnika) vazduhoplovnih snaga, a nakon toga je Vojska Srbije prvi put učestvovala u tenkovskoj vježbi na Međunarodnim vojnim igrama u Rusiji. Učešće se nastavilo i u narednim godinama", stoji u izvještaju.\nIstiče se i da su proslava dana Vojske Srbije i vojna parada pomjereni 2014. godine kako bi ruski predsjednik Vladimir Putin mogao da prisustvuje tom događaju, kao i da je tempo zajedničkih vojnih vježbi intenziviran nakon 2014. godine.\nU izvještaju se napominju ruske vojne donacije Srbiji.\n"Srbija je u oktobru 2017. godine dobila šest polovnih aviona MIG-29, a u februaru 2018. godine objavila je da će Rusija donirati 2.4 miliona dolara za obuku srpskih pilota za upravljanje MIG-29", stoji u izvještaju u kojem su pobrojane i zajedničke vojne vježbe Srbije i Rusije, među kojima je i Slovensko bratstvo održana u Srbiji u junu 2019. godine, na kojoj je pored Rusije učestovala i Bjelorusija.\nKada je riječ o kupovini naoružanja i opreme, ističe se da je od 2012. godine jedino Srbija među zemljama Zapadnog Balkana nabavljala rusko naoružanje i opremu čiji iznos premašuje milion dolara. Detaljno se navode sve kupovine, među kojima je i nabavka dva helikoptera MI 17 vrijednih 25 miliona dolara 2016. godine.\n"Srbija je 2017. godine najavila donaciju od 30 tenkova T-72 i 30 oklopnih vozila BRDM-2. Srbija je dobila i šest polovnih aviona MIG 29. Iako su ruska donacija, Srbija plaća Rusiji 208 miliona dolara za remont ovih aviona, a time je predviđena i reparacija četiri aviona MIG koje Vojska Srbije koristi od ranije. Takođe, Rusija je najavila i donaciju vrijednu 10 miliona dolara, koja se sastoji od dva remontovana transportna aviona An – 26", stoji u izvještaju.\nOd posmatranih zemalja, jedino je Srbija imala saradnju u obavještajnom sektoru sa Rusijom.\n"Otvoreni izvori povezali su posjetu Nikolaja Petruševa, sekretara ruskog Savjeta za bezbjednost, u oktobru 2016. godine sa time što su dvojica ruskih obavještajnih agenata osumnjičenih za učešće u pokušaju državnog udara u Crnoj Gori deportovana iz Srbije. Direktor spoljne obavještajne službe Rusije (SVR) Sergej Nariškin i predsjednik Srbije Aleksandar Vučić dogovorili su na sastanku 17. aprila 2018. godine nastavak saradnje i aktivnosti u sektorima bezbjednosti i obavještajnih službi", piše u izvještaju.\nDokument američkog ministarstva ukazuje i na to da Kosovo ne sarađuje sa Rusijom u bezbjednosnim pitanjima.\n"Rusija ne priznaje Kosovo kao suverenu državu i podržava odbijanje Srbije da prizna nezavisnost Kosova. Inicijativa Kosova da razvije održiv vojni sistem i želja da potpiše akcioni plan za članstvo u NATO savezu (MAP), ograničava mogućnost Rusije da se miješa u unutrašnja pitanja Kosova", piše u izveštaju.\nOdbrambena politika Sjeverne Makedonije primarno je vođena članstvom Sjeverne Makedonije u NATO savezu, navodi izvještaj američkog ministarstva.\n"Težnja Sjeverne Makedonije za članstvom u NATO savezu ojačala je njen otpor prema ruskom miješanju. Sjeverna Makedonija je izbjegla učešće u aktivnostima koje se povezuju sa Rusijom u oblasti bezbjednosti", piše u izvještaju.\n"Ključ strategije Rusije jeste da okrene javno mnjenje protiv evroatlantskih integracija. Rusija koristi alate, uključujući ekonomsku pomoć, diplomatsku podršku, energetsku zavisnost i usmjerene komunikacijske kampanje i kampanje dezinformisanja", stoji u izvještaju i dodaje se da "SAD i Evropska unija ne mogu sebi priuštiti ambivalentnost na Zapadnom Balkanu, jer takav pristup otvara vrata ruskom malignom uticaju".\n"BiH i Sjeverna Makedonija su u procesu odricanja od nasleđa ruske vojne opreme. To predstavlja mogućnost za SAD da postanu njihov izabrani partner", piše u izvještaju.\nKosovo je u decembru 2018. usvojilo nove zakone o transformaciji Kosovskih snaga bezbjednosti (KSB), uključujući formiranje Ministarstva odbrane i dodavanje teritorijalne odbrane u nadležnost KSB-a.\n"Politika SAD prema razvoju KSB-a poziva na pridržavanje desetogodišnjeg plana tranzicije uz podršku SAD-a, nastavak regrutacije pripadnika iz manjinskih zajednica i unapređenje komunikacije i koordinacije između KSB-a i NATO-a", stoji u izvještaju.\nSaradnja u oblasti bezbjednosti između SAD i Sjeverne Makedonije ocjenjuje se kao produktivna.\n"Potpisivanje istorijskog Prespanskog sporazuma sa Grčkom u junu 2018. (koji je riješio višedecenijski spor oko imena) otvorio je novo poglavlje za saradnju sa Sjevernom Makedonijom u oblasti bezjbednosti. Kako Grčka sada podržava članstvo Sjeverne Makedonije u NATO-u, predstavnici Saveznika potpisali su 6. februara 2019. protokol o pristupanju Sjeverne Makedonije NATO-u kao tridesete članice Saveza", piše u izvještaju.\nUprkos tome što Srbija ne stremi članstvu u NATO-u, saradnja te zemlje i Alijanse uključuje: saradnju u oblasti bezbjednosti, obuke i odbrane, reforme sektora bezbjednosti, kao i u oblasti unapređenja podoficira, navodi se u izvještaju. Takođe je navedeno da je Srbija u januaru 2015. donijela odluku da produbi saradnju sa NATO-om kroz Individualni akcioni plan partnerstva (IPAP).\n"Zajednička grupa Srbija-NATO za reformu odbrane je ustanovljena u februaru 2006. kako bi pružila savjetodavnu i drugu podršku vlastima u Srbiji sa ciljem reforme i modernizacije oružanih snaga Srbije i kako bi se izgradila moderna, dostupna odbrambena struktura, koja se može demokratski kontrolisati", jedna je od stavki kojom se opisuje saradnja.\nKada je riječ o saradnji Bosne i Hercegovine sa Alijansom, u izvještaju se navodi da je ta saradnja postavljena kroz Individualni akcioni plan partnerstva (IPAP). Prvi IPAP je, kako se navodi, dogovoren 2008, dok je ažurirana verzija dogovorena 2014. godine. Posebno se ističe da su saveznici ponudili BiH Akcioni plan za članstvo 2010. u Estoniji, a 2018. ministri spoljnih poslova članica NATO-a pozvali BiH da podnese svoj prvi Godišnji nacionalni program za članstvo (ANP).\nNATO predvodi operaciju za podršku mira na Kosovu (KFOR) od juna 1999. u skladu sa Rezolucijom Ujedinjenih nacija 1244. U izvještaju se navodi da je NATO trenutno u procesu preispitivanja svog odnosa sa Kosovom (ne uključujući misiju KFOR-a), nakon što je donijeta odluka o transformaciji Kosovskih snaga bezbjednosti (KSB).\nU skladu sa odlukom koju je NATO donio 2012. o podršci Kosovskim snagama bezbjednosti, svaka promjena u nadležnosti KSB-a zahtjeva automatsko preispitivanje odnosa sa Kosovom.\nZa saradnju sa Sjevernom Makedonijom, u izvještaju se navodi da je prvi Akcioni plan za članstvo u NATO-u ta zemlja podnijela još pod imenom Bivša jugoslovenska republika Makedonija 1999. godine. U izvještaju se naglašava značaj Prespanskog sporazuma između Grčke i Sjeverne Makedonije oko imena u junu 2018. što je omogućilo da pregovori o pristupanju Sjeverne Makedonije Savezu počnu u julu 2018. Saveznici su potpisali protokol o punopravnom članstvu Sjeverne Makedonije 6. februara 2019. stoji u izveštaju.


Saopštenje povodom konkursa za najlepšu pesmu o vinu - RTV Centar Srem\nDruštvoIrig 10/14/2020 sofija 0\nI ove godine, povodom “Mačkovog dana mladog portugizera”, održava se i konkurs za najlepšu pesmu o vinu, i to 10. godinu za redom. Konkurs se...\nI ove godine, povodom “Mačkovog dana mladog portugizera”, održava se i konkurs za najlepšu pesmu o vinu, i to 10. godinu za redom. Konkurs se realizuje u saradnji sa Srpskom čitaonicom iz Iriga, koja predstavlja najstarije čitalište na našim prostorima. Osnovana je 1842. godine i imala je veliku ulogu u očuvanju kulture i tradicije u Irigu i okolini.\nPobednici će biti proglašeni povodom “Mačkovog dana mladog portugizera”, o čijem vremenu i mestu održavanja će se izdati posebo saopštenje.\n“Mačkov podrum” je porodična vinarija iz Iriga, veoma posvećena tradicionalnim vrednostima, u kojoj danas radi 6. generacija vinara.\nIzvor: Saopštenje,Srpska čitaonica iz Iriga i Vinarija “Mačkov podrum”


Politika - Novosti dana - 03.11.2019 | Sputnjik Srbija\nSrpski član Predsedništva BiH Milorad Dodik ocenio je kao neprihvatljivu izjavu bivšeg ministra inostranih poslova samoproglašenog Kosova Bedžeta Pacolija, koji je predsedniku Srbije Aleksandru Vučiću poručio da ima „samo jednu šansu“, a to je da prizna nezavisno Kosovo.\nVećina albanskih političara sa Kosova i dalje ima srpsko državljanstvo, pa tako naš pasoš imaju Hašim Tači, Aljbin Kurti, Kadri Veselji, Vjosa Osmani, piše Blic.\nPucnjava u Beogradu: Ubijen muškarac na pumpi\nNa benzinskoj pumpi u Ulici Grčića Milenka došlo je do pucnjave, u kojoj je ispaljeno šest metaka u muškarca.\nSpecijalni američki izaslanik za Zapadni Balkan Metju Palmer održao je govor pred kosovskim studentima u biblioteci „Pjeter Bogdani“ u Prištini, u kojem je naglasio neophodnost dogovora sa Srbijom. On je poručio i da Srbija neće moći da uđe u EU bez priznanja Kosova.\nVljora Čitaku: Dačić nije uspeo da me zastraši /foto/\nAmbasadorka Prištine u SAD Vljora Čitaku reagovala je na Tviteru nakon što je šef srpske diplomatije pokazao njen izvod iz matične knjige rođenih, navodeći da je Srbija „ukrala“ mnoge zvanične dokumente koji su izdavani na KiM.


Francuska na celu EU- jaci politicki i ekonomski angazman\nTanjug 1. januara 2022. 06:26\nBRISEL, 1. januara ( Tanjug) – Francuska danas od Slovenije preuzima šestomeečno predsedavanje EU.\nPredsednik Francuske, Emanuel Makron, u svom govoru povodom nastupajućeg francuskog predsedavanja Savetom EU u prvoj polovini 2022. godine, najavio je politiku ”ponovnog angažovanja i investicija” EU na Zapadnom Balkanu i ocenio da je političcki i ekonomski rad na regionu ”rad na suvrenosti” cele Evrope.\nPored dijaloga Beogrda i Prištine, u planovima francuskog predsedavanja Savetom EU, navodi se da će se raditi na rešvanju problema na liniji Sofija Skoplje, kao i na rešavanju unutrašnjih problema u BiH koji, prema oceni Pariza, vode ka destabilizaciji celog regiona.\nZa zvanični Pariz rešavanje evropske i ekonomske perspektive Zapadnog Balkna predstavlja borbu za večhi suverenitet same Evrope i najavljuje da će upravo ”program za suverenu Evropu” biti ubrzan tokom francuskog predsedavanja.\n”Naš prvi prioritet je suverenija Evropa. To znači da Evropa može da kontroliše svoje granice. Pod francuskim predsedavanjem želeli bismo da unapredimo paket o migracijama i azilu, da vidimo ambicioznu reformu upravljanja Šengenom kao i jačanje zajedničke odbrambene politike, ali i odbrana zajedičkih vrednosti”, najavljuje se u programu francuskog predsedavanja\nOno šsto će svakako obeležiti francusko predsedavanje EU biće i nastavak borbe protiv pandemije i kampanja vakcinacije u EU.


Počela gradnja saobraćajnice koja će Beograd povezati sa "Milošem Velikim" /foto/ - Sputnjik Srbija\nPočela gradnja saobraćajnice koja će Beograd povezati sa "Milošem Velikim" /foto/\n12:40 31.03.2021 Preuzmite kraći link\nRadovi na izgradnji saobraćajnice Novi Beograd-Surčin, nove gradske magistrale koja će povezati Beograd sa auto-putem "Miloš Veliki", počela je danas u prisustvu predsednika Srbije Aleksandra Vučića.\nVučić je tokom obilaska gradilišta rekao da će se tom saobraćajnicom skratiti izlaz na auto-put "Miloš Veliki" za oko 10 kilometara.\nVučić je napomenuo da je rok za izgradnju saobraćajnice 18 meseci i zatražio od predstavnika kineskog izvođača "CCCC", ako mogu, da ubrzaju realizaciju i završe posao malo ranije.\nPočetku radova prisustvovali su i premijerka Ana Brnabić, ministar građevinarstva Tomislav Momirović, ambasadorka Kine Čen Bo, direktor "Koridora Srbije" Aleksandar Antić, direktor "Puteva Srbije" Zoran Drobnjak, gradonačelnik Beograda Zoran Radojičić, zamenik gradonačelnika Goran Vesić, i predsednik opštine Novi Beograd Aleksandar Šapić.\nPredsednik Srbije je u razgovoru sa ambasadorkom Čen Bo kazao da sutra planira da obiđu zajedno radove i na deonici auto-puta Preljina - Požega.\nAleksandar Vučić i Ana Brnabić na obeležavanju početka radova na novoj saobraćajnici.\nKomercijalni ugovor za deonicu Novi Beograd-Surčin , čija je dužina 7,9 kilometara, potpisan je sa kompanijom "Čajna komjunikejšns konstrakšn kompani" (CCCC), a njegova vrednost je 70,5 miliona evra.\nTa deonica auto-puta "Miloš Veliki" je građevinski veoma zahtevna, jer prolazi kroz naseljeno područje. Kada ova deonica bude završena, vozači će moći da se uključe iz Vojvođanske ulice i Jurija Gagarina na Novom Beogradu.\nNajavljeno je da će uz trasu ove saobraćajnice biti izgrađene biciklistička i pešačka staza.\nGradska magistralna saobraćajnica Novi Beograd-Surčin projektovana je za brzinu kretanja vozila od 80 kilometara na čas.\nPredviđene su po tri trake, razdelni pojas od pet metara, pešačke staze širine po dva metra i bankine. Na trasi će biti tri mosta, jedan most-kanal i jedan nadvožnjak.\nNa početku trase gradske magistralne saobraćajnice predviđena su uključenja iz dve ulice na Novom Beogradu, a dalje put vodi kroz ravnicu ka prvoj petlji, odnosno čvoru "Surčin 1", tipa "poludeteline". Kraj ove deonice je kod sledeće "velike petlje" u Surčinu, posle koje počinje autoput "Miloš Veliki".\nO odnosima sa Crnom Gorom: Prema svecu i tropar\nSrbija će sa narodom i građanima Crne Gore uvek da ima najbolje i najbliže odnose, a prema vlastima te zemlje trudiće se uvek da ima dobre odnose, izjavio je Vučić.\n“Prema svecu i tropar, to je sve što imam da kažem”, rekao je Vučić odgovarajući na pitanje o odnosima Srbije i Crne Gore, budući da je crnogorski ministar spoljnih poslova praktično odbio mogućnost da se ambasador Srbije Vladimir Božović vrati na dužnost.\nVučić je rekao da je u međudržavnim odnosima logično i uobičajeno recipročno ponašanje i takav odnos, ali će se, istakao je, Srbija uvek truditi da bude popustljiva, ali nikako po cenu nacionalnih i državnih interesa.\nVučić je najavio da ove godine počinje i izgradnja Nacionalnog stadiona u Surčinu.\n"Izgradnja Nacionalnog stadiona će biti izvanredan razvojni projekat za opštinu Surčin, ali i za celu Srbiju. Već ove godine krećemo u izgradnju, biće velelepan, dobrim delom će biti od drveta i biće jedan od najmodernijih stadiona u Evropi", rekao je Vučić.\nVučić je kazao da će se nedaleko odatle nalaziti nova saobraćajnica Novi Beograd-Surčin.\nPredsednik Srbije je rekao da će Nacionalni stadion postati novi centar okupljanja građana i privrednika, pošto će tu biti izgrađena dobra infrastruktura i postojaće dobra saobraćajna veza sa gradom.\n"Srbija je danas najveće gradilište u Evropi", naglasio je Vučić.


Crnadak: BiH nastavlja borbu protiv terorizma | Novi.ba\nCrnadak: BiH nastavlja borbu protiv terorizma\n07.12.2017 - 17:40 | Vijesti >> Bosna i Hercegovina\nMinistar inostranih poslova BiH Igor Crnadak izjavio je danas da BiH podržava aktivnosti i projekte OEBS-a na unapređenju dijaloga i razmjeni najboljih praksi za sprečavanje nasilnog ekstremizma i radikalizacije.\nCrnadak je na sastanku Ministarskog savjeta OEBS-a, koji se danas i sutra održava u Beču, rekao da je ova godina obilježena ozbiljnim i međusobno povezanim izazovima u regionu OEBS-a.\nOn je naglasio da situacija u Ukrajini i dalje ima velike posljedice za milione ljudi, te istakao snažnu podršku Specijalnoj monitoring misiji OEBS-a za sprovođenje Sporazuma iz Minska.\n"Teroristički napadi koji su nastavili da se dešavaju i u 2017. godini obavezuju BiH da nastavi snažnu borbu protiv svih oblika terorizma i nasilnog ekstremizma. Podržavamo aktivnosti i projekte OEBS-a na unapređenju dijaloga i razmjeni najboljih praksi za sprečavanje nasilnog ekstremizma i radikalizacije", naglasio je Crnadak.\nOn je podsjetio da se pitanjem sajber bezbjednosti bavila deseta godišnja Pregledna konferencija o ispunjavanju bezbjednosnih obaveza BiH prema OEBS-u i UN, koja je održana prošlog mjeseca na Jahorini i koja je okupila domaće i regionalne stručnjake za bezbjednost, predstavnike institucija vlasti, međunarodnih organizacija i civilnog društva.\nCrnadak je istakao da će preporuke koje su proizašle iz ove konferencije biti ugrađene u smjernice koje će odrediti prioritete u radu institucija BiH u idućoj godini.\nOn je zahvalio Austriji koja je tokom predsjedavanja OEBS-om veliku pažnju posvetila Zapadnom Balkanu i time dala doprinos jačanju regionalne saradnje i podršku projektima i aktivnostima koji se sprovode u regionu.\nTokom današnje konferencije, Crnadak je imao odvojene sastanke sa zamjenikom premijera i ministrom inostranih poslova Slovenije Karlom Erjavcom, ministrom inostranih poslova Crne Gore Srđanom Darmanovićem i predstavnikom za slobodu medija OEBS-a Harlemom Desirom.\nCrnadak će se sutra, drugog dana posjete Beču, sastati sa ministrom inostranih poslova Austrije Sebastijanom Kurzom.


18-09-2019 09:50 Izdvojeno Srbija Društvo Video\nMilivoje Mihajlović (Foto: Jutjub)\nVeć tri dana onemogućen je pristup sajtu Arms Watch. Taj međunarodni portal je na svom zvaničnom tviter nalogu objavio da je pod DDOS napadom u Srbiji i da je zato blokiran. O poslednjem tekstu o trgovini oružjem koji je taj portal objavio, prvi je progovorio jedan opozicioni političar. "Jedan od najčuvenijih svetskih istraživačkih portala doneo ekskluzivnu vest sve sa dokumentima o trgovini oružjem, srpskim oružjem iz Krušika koji završava u rukama Islamske države u Jemenu i da se konkretno tim poslom, izvozom tog oružja bavi otac ministra policije", rekao je Vuk Jeremić, lider Narodne stranke.\n"Ovakve priče kompromituju ministra Nebojšu Stefanovića mnogo. Mislim da bi prava reakcija iz Vlade Srbije bila da se pokrene ozbiljna istraga o ovome, jer će se, u protivnom, vratiti kao bumerang. Ako imate zabranu u medijima da se o tome piše, blokadu te vesti na internetu, onda znači da neko to želi da sakrije, a to nije dobro", kazao je Mihajlović.\nSrbija, kako kaže, mora da pokaže da li je "čista ili nije".\n"Da li je neko od nas tražio da to radimo, da prodajemo to oružje...tu ima mnogo optužbi - da je ta ekipa uzimala oružje po mnogo nižim cenama nego što je dozvoljeno, da su nezakonito švercovali...Dakle, to je ozbiljan međunarodni kriminal ukoliko su optužbe tačne. Ali, to, opet kažem, može da se utrdi samo istragom, i ne samo zbog javnosti, nego da se vidi šta se desilo, pogotovo zbog činjenice da je osumnjičen otac ministra policije", naveo je Mihajlović.\n"To je delom posledica lobiranja kosovskih Albanaca, jer njima njima ne odgovara da Borel bude posrednik, jer je poznat njegov rigidan stav prema separatizmu. Albanski saveznici koji su priznali nezavisnost Kosova će pokušati da naprave neki bajpas, pošto je Borel već izabran za šefa evropske diplomatije. Videćemo da li će EU popustiti pod pritiscima. Može da se ispostaviti da EU ima specijalnog izaslanika, ali da on bude niži nivo od šefa diplomatije EU", ocenio je gost N1.\n"EU će nastaviti da vrši pritisak, ali on neće imati smisla, jer zamislite da sada Tači ode u Brisel i počne nešto da popušta...Na proleće su naši izbori, a pre toga niko neće ni od nas u Brisel, jer bi to značio fijasko u izbornoj kampanji. Svi su u ćorsokaku. A mislim da rešenje problema nije u Beogradu i Prištini, već u Moskvi i SAD-u", ocenio je Mihajlović.\n"Videćemo ko će da priča i u kojoj meri. Ukoliko dođe do promene vlasti na Kosovu, a ova opcija koja sada ima medijski zamah - Samopredeljenje i Demokratski savez Kosova koji najavljuju i neku koaliciju, to bi značilo da vladavina ratnih komandanata, Haradinaja i ekipe, da oni odlaze s vlasti, što opet znači da automatski sedaju u taj specijalni voz za Hag. To bi značilo da više nema ljudi koji su učestvovali u ratu, koji su ogrezli u korupciji, ali da dolaze oni koji imaju jači nacionalni vokabular, koji se zalažu za veliku Albaniju i koji imaju rigidniji stav prema Srbiji, ali barem govore ono što misle", kaže Mihajlović.\n"Mislim da je ova incidentna situacija usmerena da se napravi novi punkt krize. Studenti su uvek u pravu, videćemo koliko će biti svoji, da ne budu instrumentalizovani. Rektorka može da pokrene ozbiljnu istragu, ne samo oko diplome Siniše Malog, nego i u vezi sa trgovinom diplomama. Pa setite se samo, bivši predsednik države (Tomislav Nikolić) nije mogao da se seti na kom fakultetu je studirao. A imate gomilu ljudi koji dolaze u firme s nekim diplomama, a ne znaju ništa", navodi on.\nPrema rečima Mihajlovića, u narednom periodu će se videti "koliko su studenti čvrsti da ne ulete u neku političku opciju".\n"Vlast će pokušati da kompromituje te studente, verovatno već traži njihove podatke, ocene na studijama, a opozicija će probati da taj punkt novog bunta protiv vlasti u srcu univerziteta, da pokuša da instrumentalizuje", kazao je Mihajlović.\nPročitajte OVDE šta su to Mađari porekli a u pitanju je oružje.\nBAHATO S BLINKERIMA: Vučić zagrmeo: Sem mene i još dva čoveka, niko nema to pravo!


Gradonačelnik Šapca: U Strazburu ću govoriti o političkim pritiscima na lokalne vlasti | Novinska agencija Beta\nPOLITIKA | 25.10.2018 14:55 > 25.10 15:01\nGradonačelnik Šapca: U Strazburu ću govoriti o političkim pritiscima na lokalne vlasti\nGradonačelnik Šapca Nebojša Zelenović koji je pozvan da u Strazburu, pred Komitetom za monitoring Kongresa lokalnih i regionalnih vlasti Saveta Evrope govori o političkim pritiscima na lokalne vlasti u Srbiji, tvrdi da je prikupio podatke o 113 osoba iz 48 lokalnih samouprava koje su bile hapšene posle izbora 2012. i 2016. godine.\n"To je ono o čemu ću govoriti u Strazburu... Moja ideja je da tamo predstavim kako izgleda tehnologija vlasti Srpske napredne stranke (SNS) danas u Srbiji i izvestim o tom političkom kriminalu", rekao je Zlenović u intervjuu za najnoviji broj nedeljnika "Vreme".\n"Mislim da je važno da narod u Srbiji zna da smo mi, samom činjenicom što sam pozvan tamo (u Strazbur) uvršćeni u red država kao što je Turska gde se vrši pritisak na političke protivnike, ili Moldavija gde se takvi protivnici ubijaju... Ja ću svoje gostovanje u Strazburu potkrepiti ozbiljnim dokazima", najavio je on.\nZelenović je rekao da raspolaže spiskom od svih 113 ljudi koji su bili hapšeni, uključujući i 34 gradonačelnika, naglasivši da "ne postoji nijedna osudujuća presuda protiv bivših predsednika opština i gradonačenika".\nDodao je da će, izmedju ostalih, priložiti prijave predsednika Opštine Novi Beograd Nenada Milenkovića i gradonačelnika Niša Miloša Simonovića koji je "više od mesec dana bio u pritvoru, a da se ništa nije desilo".\nPolicajci iz Novog Sada, po njegovim reči, nedeljama su"pretresali" poslovanje gradskih vlasti u Šapcu, i to bez ikakvog naloga tužilaštva. Na pitanje kako je to moguće, on je odgovrio da su policajci rekli "Mi nismo duži da vam pokazujemo bilo šta".\nPolicajci su salušavali službenike, činovnike, načelike odeljenja gradskih uprava, objašnjavajući im da ne treba da se boje jer "to je politika. Vi to ne razumete. Samo kažite ko vam je rekao da uradite ono što ste uradili", rekao je Zelenović.\nNa pitanje "Vremena" da li to znači da policijski inspektori, kad sednu da razgovaraju sa službenikom ili privrednikom, otvoreno saopšte: "Reci da si to uradio na nelegalan način", Zelenović je dogovorio potvrdno. "To će takodje biti u izveštaju u Strazburu. Imaćemo izjave ljudi koji su ispitivani", dodao je on.\nZelenović tvrdi da postoje stranački komesari SNS-a zadženi za regione, a da je za region Šapca zadužen "neki Malović, bivši taksista, sada zaposlen u Air Srbija... On je nezvanični staralac Gradskog odbora SNS-a. Pošto oni nisu sposobni da se staraju samo i sebi, onda imaju šefa".\n"Vi sada imate situaciju da predsedik Osnovnog suda u Šapcu deli flajere na štandu SNS-a pred izbore 2016. To vam je Srbija danas, i to će biti dokumentovano u Strazburu", rekao je gradonačelnik Šapca.\n"Tada izadje jedan odbornik, oficir u penziji, koji kaže da mu je u dvorištu bio Veselin Šljivančanin i rekao mu da treba da predje u SNS, da će od toga biti bolje njegovoj porodici, svima... Čovek je rekao: 'Neću!' ", naveo je Zelenović i dodao da će nakon zasedanja u Strazburu objaviti imena svih odbornika i državnih službenika koji su trpeli pritiske.


Ovog mjeseca kreće projekt “Rastimo uz Čelik”, za mališane pripremljeni i brojni pokloni – Sport Centar Ovog mjeseca kreće projekt “Rastimo uz Čelik”, za mališane pripremljeni i brojni pokloni – Sport Centar\nNogometni klub Čelik realizirat će tokom ovog mjeseca projekt „Rastimo uz Čelik“, u sklopu kojeg će djecu predškolskog uzrasta ugostiti na stadionu Bilino polje te ih upoznati s bogatom historijom tog kluba, najavila je u razgovoru za Fenu klupska portparolka Ajna Suljić.\nCilj je, ističe, da klub i na ovakav način da svoj doprinos obogaćivanju životnih sadržaja šire društvene zajednice.\n“Pozvali smo svu djecu iz gradskih vrtića, ali i udruženja oboljele djece ili drugih organizacija koje rade s tom djecom. Bazirali smo se na djecu ovog uzrasta, jer želimo da podignemo i naš klub te da ga približimo toj djeci. Zbog svih dešavanja proteklih godina oko Čelika, neke su mlađe generacije i zaboravile da je to njihov klub, da je to nešto što egzistira 76 godina u ovom gradu te da je to klub za koji su, možda, navijali njihovi roditelji i djedovi”, ističe portparolka Suljić.\nU drugoj fazi, najavljuje, projekt bi mogli proširiti i na rad s djecom iz osnovnih i srednjih škola te fakultetima.\n“Ovog ćemo puta ugostiti predškolsku djecu, koji će biti podijeljeni u grupe 3-4, 4-5 i 5-6 godina starosti, ali udruženja koja rade sa djecom s posebnim potrebama, nismo postavljali gornju dobnu granicu. Takva će djeca dolaziti i sa svojim roditeljima, jer znamo da se radi o djeci koja i inače nisu u potpunosti uključena u sve društvene tokove. Pokušali smo i na taj način da im pružimo inkluziju i da se barem tog dana osjete korisnim te da pripadaju ovom društvu i da neko vodi računa i o njima”, ističe Suljić.\nNajavljuje kako će, tokom „ture“ kroz stadion Bilino polje, djecu provesti kroz svlačionice, tribine, press-salu, salu sa trofejima…\n“Njihov ćemo boravak završavati zajedničkim druženjem, uz prigodne fotografije. Pripremit ćemo i prigodne poklone, koji će, možda, uključivati i „Čelikovu bojanku“, tako da djeca dobiju nešto za uspomenu na klub i svoju posjetu. Prvu grupu, od 80-ak mališana, ugostit ćemo 5. jula, a do kraja projekta planiramo ugostiti između 800 i 1.000 mališana”, kaže Suljić.\nPrigodne će poklone, najavljuje, pripremiti i klupski sponzori, koji su u velikom broju ostali uz zenički klub, uprkos činjenici da su prošle godine, prvi put, ispali iz elitnog razreda bosanskohercegovačkog nogometa.\nČelik je bio prvi te uzastopno trostruki prvak i dvostruki uzastopni osvajač Kupa nezavisne Bosne i Hercegovine, ali je, nakon ispadanja iz Premijer lige BiH te zbog nagomilanih dugova, u oporavak krenuo iz Kantonalne lige Zeničko-dobojskog kantona, koju su suvereno osvojili te će se naredne sezone takmičiti u Drugoj ligi Federacije BiH – grupa Centar.


"Srbija u ritmu Evrope" - AUDICIJA U ČAČKU - PressLider.rs\n„Srbija u ritmu Evrope“ – AUDICIJA U ČAČKU\n4. februara 2021. 15. februara 2021. Marina Trmčić\t0 Comments audicija, Čačak, Srbija u ritmu Evrope\nČačak – „Srbija u ritmu Evrope“ je najveće dečje muzičko takmičenje u zemlji, namenjeno takmičarima uzrasta od 14 do 21 godine, deci i omladini Republike Srbije, koja su vrhunskog talenta za pevanje i ples. Podršku deci i omladini Srbije kroz ovaj televizijski format najveći ove vrste u našoj zemlji daju i ambasadori zemalja Evrope, Evropske Unije, Australije, i Izraela. U petak 12. februara 2021. godine , u Domu kulture u Čačku sa početkom u 12.00 časova (Sala Naučno tehnološkog parka), biće održana audicjia za ovo dečje muzičko takmičenje.\nProgram „Srbija u ritmu Evrope“ će se u 2021. godini emitovati uživo na Prvoj Srpskoj Televiziji. Odabrani će imati priliku da svoj vrhunski talenat za pevanje i ples usavršavaju tokom sedmomesečnih priprema, sa trenerima glasa kao i umetničkim direktorima scenskog performansa programa „Ritam Evrope“. Pobednik će biti odabran kombinacijom glasova stručnog žirija, žirija gradova i opština učesnika televizijskog programa „Srbija u ritmu Evrope“ i gledalaca koji glasaju putem SMS-a, a samo finale televizijskog prenosa biće emitovano u direktnom prenosu na Prvoj Srpskoj Televiziji (PRVA TV). Sve propozicije takmičenja nalaze se na sajtu www.theeurope.eu\nŠkole, kulturno umetnička društva, dirigenti horova, umetnički direktori i drugi iz sveta plesa i muzike mogu da selektuju najtalentovaniju decu i omladinu za audiciju, kako bi od najboljih, produkcija programa “Srbija u ritmu Evrope” odabrala najbolje koji će braniti boje svoje opštine i jedne ambasade koja im bude dodeljena od strane organizatora televizijskog prenosa. Deca i omladina mogu se prijaviti slanjem poruke na instagram nalogu @ritamevrope\nPoruka treba da sadrži njihovo ime i prezime, godinu rođenja, grad iz kojeg dolaze, kao i to da li se prijavljuju za pevanje ili ples. Ukoliko se prijavljuju kao plesna grupa, mogu se prijaviti sa jednog naloga tako što će u poruci napisati sve ove podatke za svakog od člana grupe. Plesači sa sobom na flešu (USB) treba da ponesu muziku uz koju će igrati i plesati.\nNapomena: sva deca i omladina kao i svi prisutni u prostoriji u kojoj će se audicija održati nosiće maske za lice a fizička distanca biće najmanje 2 metra između svih prisutnih. U prostoriji će biti prisutno najviše 10 ljudi u istom trenutku uključujući i televizijski tim „Ritam Evrope“. U salu, gde će se održati audicija, uvodiće se po 5 dece, na taj način što će im termin njihovog dolaska biti zakazan.\n← Borac dočekuje FMP, utakmica od velikog značaja za oba tima\n50 godina sa vama – Dom kulture Čačak – KLAVIRSKE NADE →


Prilika za osam nezaposlenih da se obuče za posao\tIstaknuto\nPetak, 01 Juni 2018 13:00\nOsam nezaposlenih lica će kroz projekta ''Pro-poso'' u narednih šest mjeseci proći obuku za posao, a za taj projekat će opština Istočno Novo Sarajevo izdvojiti 8.000 KM, potvrdio je to načelnik opštine Ljubiša Ćosić.\nĆosić je podsjetio da je kroz projekat ''Pro-poso'' predviđeno da praktičnu obuku prođu nezaposleni koji imaju između 18 i 35 godina sa završenom osnovnom ili srednjom stručnom školom.\nU projektu će učestvovati PU ''Patrijarh Pavle'', komunalna preduzeća ''Rad'' i ''Vodovod i kanalizacija'', Matična biblioteka Istočno Sarajevo, te privatni poslodovac ''Majstori za pivo''.\nĆosić je istakao da bi, nakon šestomjesečne obuke, bilo dobro da ovim ljudima omoguće da angažman nastave kod ovih ili nekih drugih poslodavaca.\nPosljednja izmjena Četvrtak, 31 Maj 2018 22:40\nViše iz kategorije: « Amputirci kreću pod Ostrog na šestu pokloničku vožnju biciklima Bolnici Istočno Sarajevo do sada donirana oprema vrijedna 7,8 miliona KM »


NESTAO VIDEO-SNIMAK: Iz Tužilaštva BiH nestao ključni dokaz protiv generala Dudakovića?!\nAutor: ZASREBRENICU.ba\t Apr 29, 2018\nSud BiH odbio je danas prijedlog Tužilaštva da odredi jednomjesečni pritvor Dudakoviću i za još 12 pripadnika Petog korpusa, koji su prije dva dana uhapšeni zbog sumnje da su počinili ratni zločin nad srpskim civilima i vojnicima.\nTužilaštvo BiH na ročištu za određivanje pritvora nekadašnjem komandantu Petog korpusa Armije BiH Atifu Dudakoviću i za još 12 pripadnika ovog korpusa nije prezentovalo ključni dokaz – postojeći video-snimak na kojem Dudaković naređuje strijeljanje zarobljenika, tvrdi Srna pozivajući se na neimenovani izvor.\nIzvor Srne rekao je da postoje indicije da je snimak ukraden iz Tužilaštva BiH, odnosno namjerno uklonjen iz dokaznog materijala Tužilaštva.\nPortparol Tužilaštva BiH Boris Grubešić nije odgovarao na telefonske pozive novinara Srne.\nArmija BiHAtif Dudaković\nZvornik: U prisustvu policajca prijetio da će je zaklati, a onda još dobila kaznu jer je RS nazvala genocidnom\nNebulozne izjave srpskog historičara Rakovića: Ne čudi podrška Dudakoviću jer je IZ u BiH bila agresor na Jugoslaviju!?\nDRAGAN ČOVIĆ OTVORIO KARTE: “Predložit ćemo kandidata za člana Predsjedništva…\nAKO ČOVIĆ JEDNOM IPAK SHVATI DA JE STRAŠNO IRITANTAN: Komšiću bi na izborima…\n“IZBORI U BIH SE MORAJU ODRŽATI”: Christian Schmidt indirektno poručio…\nMILORAD DODIK UZNEMIREN GLASINAMA: “Čuo sam da Schmit…\nSchmidt za DW: Zabrinut sam, vidim da Rusi mogu…\nBivši savjetnik hrvatskog predsjednika Stjepana Mesića…\nMILANOVIĆ SE NE GASI: Izvrijeđao Plenkovića i Željanu…\nOBJAVLJEN DOKUMENT: HRVATSKI AKADEMICI SAVJETUJU…


ŽORK „Kikinda“ takmičarsku sezonu nastavlja u izmenjenom sastavu | Ki Fokus ŽORK „Kikinda“ takmičarsku sezonu nastavlja u izmenjenom sastavu – Ki Fokus\nŽORK „Kikinda“ takmičarsku sezonu nastavlja u izmenjenom sastavu\nŽenski omladinski rukometni klub (ŽORK) „Kikinda“ prolećni deo sezone počeće u izmenjenom sastavu. Prvi tim kluba, koji se takmiči u Superligi, ostao je bez tri igračice i dosadašnjeg trenera.\nKako je objasnio predsednik ŽORK „Kikinda“ Nemanja Radin trener Dragan Markov napustio je klub iz finansijskih razloga. – Nismo mogli da ispoštujemo zahteve Markova, jer je on tražio povišicu pošto je napravio rezultat. Rekli smo da ne možemo da ispoštujemo toliko para, on je našao posao u Jagodini, tamo vodi prvu ekipu i razišli smo se prijateljski – rekao je Radin.\nZajedno sa trenerom Markovim u jagodinski klub otišle su i dve igračice Ivana Mitrović i Jelena Đurašinović, dok je Kikinđanka Jelena Živkov prešla da igra za novosadski klub „Minakva“.\nPrvi tim kikindskih rukometašica sada vodi Dragan Mrakić, trener mlađih kategorija u ŽORK-u poslednje tri godine, ali uprava Kluba, pre rečima Radina neće dovoditi nove igračice kako bi popunili upražnjena mesta. – Nismo nikoga dovodili, ostajemo na ovim mlađim generacijama. Nama je prosek igračica negde oko 2000. godište i hoćemo da napravimo neki kostur ekipe za sledeću sezonu. E sad, u toku sledeće sezone ako sve bude kako planiramo možda bismo onda videli da dovedemo još koju igračicu, ali opet neke mlađe kategorije koje bi upisale ovde srednju školu – rekao je Radin.\nUključivanjem mladih kikindskih rukometašica, kako je objasnio Radin, smanjili bi se postojeći troškovi, pošto Klub ne bi morao da izdvaja sredstva za smeštaj, ishranu i troškove igračica iz drugih mesta, već samo za novčane nadokande rukometašica.\nPrema rečima predsednika ŽORK „Kikinda“ promene u klubu neće uticati na cilj zacrtan početkom takmičarske sezone. – Izmena u prvobitnom cilju odlaskom trenera i igračica neće biti, jer nama je bio cilj opstanak u superligi još prilikom preuzimanja kluba aprila meseca. Ista situacija je i ove godine, samo isključivo opstanak jer para za Evropu nemamo. Mi možemo da igramo Evropu bez problema, devojke su pokazale to, ali nemamo finansijskih uslova za to – rekao je on objašnjavajući da je za takmičenje u evropskoj ligi potreban budžet od oko 20 miliona dinara na godišnjem nivou.\nŽORK „Kikinda“ na godišnjem nivou raspolaže sa dva miliona dinara, objasnio je Radin. Klub dobija sredstva iz budžeta Grada, ove godine dobio je podršku Pokrajinskog sekretarijata, pomažu im privrednici donacijama, a preduzeća i firme sponzorstvom. Međutim, za dostizanje punog potencijala kluba, prema rečima Radina, to nije dovoljno.\n← Otvoreni streličarski kup u nedelju u Kikindi\nPoziv privrednicima da se prijave za priznanje „Najbolje iz Srbije“ →


Početna > Novost > Općina Centar će ove godine izdvojiti više od pola miliona maraka za kulturu\nDa se trend ulaganja u kulturu nastavlja i jačim intenzitetom dokazuje i činjenica da je u budžetu Općine Centar za 2018. godinu planirano više od pola miliona konvertibilnih maraka za tu namjenu. Sredstva su raspoređena za različite svrhe, od podrške radu institucijama kulture i pojedinim značajnim kulturnim manifestacijama, pa sve do finansiranja konkretnih projekata prvenstveno namijenjenih mladima sa područja središnje sarajevske općine.\nTako će u ovoj godini Javna ustanova Centar kulture i mladih Općine Centar, čiji je osnivač središnja sarajevska Općina, dobiti 245.000 maraka za rad i realizaciju brojnih projekata koji doprinose razvoju kulture na području središnje sarajevske općine i šire. Najveći broj projekata namijenjen je mladima koji, zahvaljujući finansijskoj podršci Općine Centar, imaju priliku besplatno pohađati brojne sekcije, odnosno škole gdje se upoznaju o osnovama slikarstva, književnog stvaralaštva, pjevanja, plesa, sviranja klavira, gitare, teatarske umjetnosti, s ciljem podsticanja i razvijanja talenata i što većeg učešća mladih u kreiranju kulturnog života u vlastitoj sredini. Tu su i besplatne teatarske predstave za učenike osnovnih škola na sceni Centra kulture i mladih u Jelićevoj 1 kao i obnovljenim prostorijama FIS-a gdje je otvoreno sjedište ove javne ustanove, a svake, pa i ove godine se izdvaja i dodatnih osam hiljada KM za kupovinu karata osnovcima za predstave u sarajevskom Narodnom pozorištu primjerene njihovom uzrastu.\nKad je riječ o ustanovama kulture i nauke, za Akademiju nauka i umjetnosti bit će izdvojeno 10 hiljada maraka, a za Muzej Alije Izetbegovića 5.000 KM. Za podršku projektima iz oblasti kulture od značaja za općinu Centar koji se realiziraju u KJP Centar Skenderija u budžetu je obezbijeđeno 20 hiljada maraka, a za poboljšanje prostornih uslova rada i opremljenosti ustanova iz oblasti kulture 30 hiljada maraka.\nOpćina Centar u prošloj godini izdvojila više od pola miliona maraka za kulturu\nU subotu na sceni u Jelićevoj predstava „Ljubavna pisma Staljinu“\nOtvoreno pismo načelnika dr. Nedžada Ajnadžića\nOpćina Centar spremna razgovarati sa Udruženjem „Bosna“ o najboljem rješenju spomenika


MEKTIĆ: Odluka o angažiranju policajaca FBiH na granicama još nije donesena\nMinistar bezbjednosti BiH Dragan Mektić izjavio je danas da je Operativni štab za migrante BiH primio ponudu Vlade Federacije BiH da policija tog entiteta pomogne Graničnoj policiji BiH u zaštiti državne granice, ali da odluka o tome još nije donijeta, prenosi Beta.\n"Niko neće donijeti nikakvu protivustavnu i protivzakonitu odluku", rekao je Mektić novinarima u Banjaluci, komentarišući mogućnost da se na prostoru RS angažuje policija Federacije BiH u zaštiti državne granica od ilegalnih migranata.\nMektić je rekao da "neće biti prekršen ni Ustav RS ni Ustav BiH", odgovarajući tako na optužbe zvaničnika RS da bi se angažovanjem pripadnika policije iz Federacije BiH narušio teritorijalni integritet entiteta, kao i na odluku Vlade RS koja je zadužila MUP RS da spriječi djelovanje pripadnika drugih policijskih agencija na teritoriji tog entiteta.\nMektić je rekao da je trenutno za pomoć Graničnoj policiji BiH angažovano 80 pripadnika MUP RS koji se finansiraju iz budžeta BiH.\nIlegalni migranti u BiH ulaze iz Srbije i Crne Gore, odnosno na dijelu granice BiH koja pripada Republici Srpskoj.